text:
MBIRI YA MOYO WANGA
Ndine Msilikali wa Khristu
Pamene zipolopolo zinkalakatika n’kumagwera pafupi ndi pamene ndinabisala, ndinakweza m’mwamba kampango kanga koyera. Asilikali anandiitana kuti ndituluke pamene ndinabisalapo. Ndinayenda mwamantha kupita kumene anali ndipo sindinkadziwa kuti andisiya ndi moyo kapena ayi. Dikirani ndifotokoze zomwe zinachitika kuti ndikumane ndi zimenezi.
NDINABADWA m’chaka cha 1926. M’banja mwathu tinalimo ana 8 ndipo ineyo ndi wa nambala 7. Tinkakhala m’mudzi wina waung’ono wotchedwa Karítsa m’dziko la Greece ndipo makolo anga anali olimbikira ntchito.
Mu 1925, makolo anga anakumana ndi a John Papparizos omwe anali a Mboni za Yehova. Pa nthawiyo ankatchedwa Ophunzira Baibulo. A John anali akhama komanso okonda kulankhula. Makolo anga anasangalala ndi mfundo za m’Malemba zimene a John ankawaphunzitsa ndipo anayamba kusonkhana. Mayi ankakhulupirira kwambiri Yehova ndipo ngakhale kuti sankadziwa kuwerenga, ankayesetsa kufotokozera ena zimene ankaphunzira. N’zomvetsa chisoni kuti bambo anga anasiya kusonkhana chifukwa choti ankaganizira kwambiri zimene abale ena ankalakwitsa.
Ngakhale kuti ine ndi abale anga tinkakonda kwambiri mfundo za m’Baibulo, tinatengeka ndi zimene achinyamata ambiri ankachita moti tinasiya kuphunzira Baibulo. Koma mu 1939, nkhondo yachiwiri ya padziko lonse itayamba ku Europe, panachitika zinthu zina zimene sitinkayembekezera. Wachibale wathu wina dzina lake Nicolas Psarras, yemwe anali atangobatizidwa kumene, anakakamizidwa kuti alowe usilikali. Pa nthawiyo Nicolas anali ndi zaka 20 ndipo anauza asilikaliwo molimba mtima kuti: “Sindingapite kunkhondo chifukwa ndine msilikali wa Khristu.” Khoti la asilikali linamuweruza kuti akakhale m’ndende kwa zaka 10 ndipo zimenezi zinatikhudza kwambiri.
Chakumayambiriro kwa chaka cha 1941, asilikali amene ankamenyana ndi dziko la Greece anafika ndipo izi zinachititsa kuti Nicolas atulutsidwe m’ndende. Atabwerera ku Karítsa, mchimwene wanga wamkulu dzina lake Ilias anamufunsa mafunso ambirimbiri okhudza Baibulo. Ndinkamvetsera mwachidwi zimene ankafotokoza. Patapita nthawi, ineyo, Ilias komanso mchemwali wanga wamng’ono dzina lake Efmorfia, tinayamba kuphunzira Baibulo ndiponso kusonkhana. Chaka chotsatira, tonse tinabatizidwa. Kenako azichimwene anga awiri komanso azichemwali anga awiri nawonso anakhala a Mboni.
Mu 1942, mumpingo wa Karítsa tinalimo achinyamata azaka za pakati pa 15 ndi 25 okwana 9. Tonse tinkadziwiratu kuti tikumana ndi mayesero. Choncho kuti tilimbitse chikhulupiriro chathu, tinkakumana n’kumaphunzira Baibulo, kuimba nyimbo komanso kupemphera. Izi zinalimbitsadi chikhulupiriro chathu.
NKHONDO YAPACHIWENIWENI
Nkhondo yachiwiri ya padziko lonse itatsala pang’ono kutha, anthu ena a ku Greece anaukira boma ndipo nkhondo yapachiweniweni inayambika. Anthu oukira bomawo anali ponseponse ndipo ankakakamiza anthu kuti akhale kumbali yawo. Atafika m’mudzi wathu, ananditengaineyo, Ilias ndiponso M’bale Antonio Tsoukaris. Tinawauza kuti ndife Akhristu ndipo sitimenya nkhondo koma sanatimvere. Anayenda nafe ulendo wa maola 12 kupita kuphiri la Olympus.
Titafika, msilikali wina anatiuza kuti tilowe m’gulu loukiralo. Titanena kuti ndife Akhristu ndipo sitimenya nkhondo, anakwiya kwambiri n’kutitengera kwa mkulu wawo. Titafotokoza mbali yathu kwa mkulu wawoyo, anatiuza kuti: “Ngati ndi choncho ndiye muziyenda pa bulu n’kumakatenga asilikali ovulala kupita nawo kuchipatala.”
Ndiye tinamufunsa kuti: “Nanga asilikali a boma akatipeza, kodi sangaganize kuti ndife oukira boma?” Iye anayankha kuti: “Chabwino, ndiye muzikangoperekera chakudya kunkhondoko.” Ndiyeno tinamufunsa kuti: “Kodi asilikali akationa tili ndi bulu, sangatiuze kuti titenge zida kukapereka kwa asilikali amene akumenya nkhondo?” Titatero, mkulu wa asilikaliyo anakhala phee kwa nthawi yaitali. Kenako anati: “Ndamvetsa. Ndiye ndikupatsani ntchito yodyetsa nkhosa m’phiri mommuno.”
Tonse atatu tinaona kuti ntchito yodyetsa nkhosayi sinali yosemphana ndi mfundo za m’Baibulo. Chaka chotsatira, Ilias analoledwa kupita kunyumba kuti azikasamalira mayi anga chifukwa choti bambo anali atamwalira. Nayenso Antonio anauzidwa kuti azipita chifukwa choti ankadwala. Koma ine sanandilole kupita.
Kenako asilikali a boma ankakula mphamvu kwambiri moti gulu loukira lija linayamba kuthawa kudutsa m’mapiri kupita ku Albania. Pothawapo ananditenga koma kenako tinangopezeka kuti tazunguliridwa ndi asilikali a boma. Oukirawo anapanikizika kwambiri moti anathawa. Ine ndinabisala pamtengo umene unagwera penapake. Apa m’pamene panachitika zimene ndafotokoza kumayambiriro kuja.
Nditafotokozera asilikali a boma aja kuti oukirawo anachita kundigwira, ananditengera kukampu yawo pafupi ndi mzinda wa Véroia womwe m’Baibulo umatchedwa Bereya. Kumeneko anandifunsa mafunso ambirimbiri kenako anandiuza kuti ndizikumba maenje oti asilikali azibisalamo. Nditakana, mkulu wa asilikali a bomawo ananditumiza pakachilumba kotchedwa Makrónisos.
MOYO WAPACHILUMBA UNALI WOVUTA
Kachilumbaka kanali ka makilomita 13 m’litali ndi makilomita awiri ndi hafu m’lifupi. Kachilumba kameneka kanapangidwa ndi mwala wotchedwa Makrónisos ndipo kanali m’mphepete mwa nyanja pa mtunda wa makilomita 50 kuchokera ku Athens. Koma kuyambira mu 1947 kufika mu 1958, pakachilumbapa panali akaidi okwana 100,000. Ena anali oukira boma pomwe ena ankangokayikiridwa kuti anaukira boma. Koma panalinso a Mboni za Yehova okhulupirika.
Nditafika chakumayambiriro kwa 1949, akaidi anagawidwa m’makampu angapo. Ine anandiika kumbali imene kunalibe chitetezo champhamvu ndipo kunali anthu ambirimbiri. Ndinkakhala ndi anthu pafupifupi 40 mutenti yokhala anthu 10 okha. Nthawi zambiri tinkangodya mphodza ndi mabiringano ndipo madzi amene tinkamwa anali onunkha. Kunkawomba mphepo yambiri ndipo fumbi linali paliponse. Komabe tinkaona kuti bola, chifukwa anthu ambiri ankawapatsa ntchito yogubuduza miyala koma ife sanatiuze kuti tizichita zimenezo.
Tsiku lina ndikuyenda m’mphepete mwa nyanja ndinakumana ndi a Mboni a m’makampu ena ndipo tinasangalala kwambiri. Tinkasonkhana komanso tinkalalikira koma tinkachita zimenezi mosamala ndi mochenjera kwambiri. Akaidi ena amene tinawalalikira anadzakhala a Mboni. Zimene tinkachitazi komanso kupemphera zinatithandiza kuti tisafooke.
MUNG’ANJO YAMOTO
Patatha miyezi 10, amene ankatiyang’anira anandiuza kuti ndizivala yunifomu ya asilikali. Nditakana, ananditengera kwa mkulu woyang’anira kampu yathu. Ndinamupatsa mkuluyo chikalata chofotokoza kuti: “Ineyo ndikufuna kukhala msilikali wa Khristu basi.” Atandiopseza ananditumiza kwa wachiwiri wake yemwe anali bishopu wachipembedzo cha Greek Orthodox. Ndinayankha molimba mtima mafunso onse a m’Malemba omwe bishopuyu anandifunsa. Iye anakwiya n’kunena kuti: “M’chotseni munthu ameneyu pano, ndi wamakani pa nkhani yachipembedzo chake!”
Tsiku lotsatira asilikali anandiuzanso kuti ndivale yunifomu. Nditakana anandimenya ndi zibagera komanso ndodo. Kenako ananditengera kukachipatala ka pakampupo kuti akaone ngati sindinathyoke mafupa. Atatero anakandisiya mutenti imene ndinkakhala. Ankandichita zimenezi tsiku lililonse kwa miyezi iwiri.
Popeza sindinkalola kusiya zimene ndimakhulupirira, asilikaliwo anakwiya kwambiri ndipo anaganiza zoyesa njira ina. Anandimanga manja kumbuyo n’kumandimenya m’mapazi ndi zingwe. Ndikumva ululu wosaneneka, ndinakumbukira mawu a Yesu akuti: “Ndinu odala pamene anthu akukunyozani ndi kukuzunzani. . . . Kondwerani, dumphani ndi chimwemwe, chifukwa mphoto yanu ndi yaikulu kumwamba, pakuti umu ndi mmenenso anazunzira aneneri amene analipo inu musanakhaleko.” (Mat. 5:11, 12) Anachita izi kwa nthawi yaitali kwambiri mpaka ndinakomoka.
Ndinatsitsimukira muselo ina yozizira kwambiri ndipo munalibe chakudya, madzi komanso chofunda. Ngakhale zinali choncho, sindinkada nkhawa kwambiri ndipo mtima wanga unali m’malo. Monga mmene Baibulo limalonjezera, “mtendere wa Mulungu” unateteza ‘mtima wanga ndi maganizo anga.’ (Afil. 4:7) Tsiku lotsatira msilikali wina wokoma mtima anandipatsa chakudya, madzi ndi jasi. Kenako msilikali winanso anandipatsa chakudya chake. Apa ndinaonanso kuti Yehova akundisamalira.
Akuluakulu a boma ankandiona ngati chigawenga choukira. Choncho ananditumiza ku Athens kuti ndikaweruzidwe ndi khothi la asilikali. Kumeneko anandigamula kuti ndikakhale m’ndende yapachilumba cha Gyaros kwa zaka zitatu. Chilumbachi chinali pa mtunda wa makilomita 50 chakum’mawa kwa Makrónisos.
“SI INU OKAYIKITSA”
Ndendeyi inali mumpanda wa njerwa ndipo munali akaidi oposa 5,000 omwe anamangidwa pa zifukwa za ndale. Munalinso a Mboni za Yehova 7 amene anamangidwa chifukwa chokana kumenya nkhondo. Ankatiletsa kusonkhana koma tinkayesetsa kusonkhana mobisa. Anthu ena ankatibweretsera magazini a Nsanja ya Olonda ndipo tinkawakopera pamanja kuti tizigwiritsa ntchito pophunzira.
Tsiku lina tikusonkhana, msilikali woyang’anira ndende anatulukira n’kutilanda zimene tinkagwiritsa ntchito pophunzira. Kenako anatitengera ku ofesi ya wachiwiri kwa mkulu wa asilikaliwo. Tinkaganiza kuti awonjezera zaka za ukaidi wathu. Koma wachiwiri kwa mkulu wa asilikaliyo anati: “Timakudziwani bwinobwino. Ndipo timalemekeza maganizo anu. Tikudziwa kuti si inu okayikitsa. Pitani muzikagwira ntchito.” Iye anachepetsanso ntchito zimene enafe tinkagwira ndipo tinasangalala kwabasi. Kukhalabe okhulupirika kundendeku kunathandiza kuti Yehova atamandike.
Pali zinthu zinanso zabwino zimene zinachitika chifukwa choti tinakhalabe okhulupirika. Mwachitsanzo, mkaidi wina, yemwe anali mphunzitsi wamkulu wa masamu, ataona kuti tili ndi khalidwe labwino anayamba kutifunsa mafunso. Titamasulidwa chakumayambiriro kwa 1951, nayenso anamasulidwa. Patapita nthawi anabatizidwa ndipo anakhala mpainiya wokhazikika.
NDIDAKALI MSILIKALI
Nditamasulidwa ndinabwerera kwathu ku Karítsa. Patapita nthawi, ineyo ndi achibale anga tinasamukira mumzinda wa Melbourne ku Australia. Kumeneku ndinakumana ndi mlongo wina wabwino kwambiri dzina lake Janette ndipo tinakwatirana. Tili ndi ana 4, aakazi atatu ndi wamwamuna ndipo onse ndi obatizidwa.
Panopa ndili ndi zaka zoposa 90 koma ndikutumikirabe monga mkulu. Nthawi zina ndikayenda kupita kolalikira, thupi ndi mapazi zimandipweteka chifukwa cha kumenyedwa kuja. Komabe ndidakali “msilikali wa Khristu” ndipo sindidzasiya.—2 Tim. 2:3.


c: text/html

text:
Home - Books - Kutsogoleredwa ndi Muyaya
Moyo uwu wa padziko lapansi uli ngati utsi, komabe ambiri a ife timakhala ngati kuti palibenso china kumbali ina. Koma momwe timakhalira moyo uno kudzapangitsa m’mene tidzakhalira kwa muyaya. Lembo limatiuza kuti padzakhala magawo osiyanasiyana a mphotho kwa okhulupilira-kuyambira kuonera zonse zomwe munthu analimbikira zikusakazidwa mu chiweruzo, mpaka kukalamulira pamodzi ndi Kristu Mwini wake.
Pogwiritsa ntchito fundo za pa 2 Akorinto 5:9-11, John Bevere akutikumbutsa kuti okhulupirira onse adzaima pa maso pa Kristu kuti alandire zomwe adapeza m’moyo. Ambiri a ife tidzadabwa podziwa kuti nthawi yathu yambiri inathera pa zinthu zopanda ntchito pa zokhudza mphotho zosatha.
Ndiye tingatani kuti tikhale ndi moyo wa tanthauzo? Mu Kuyendetsedwa ndi Muyaya, mudzaphunzira kupeza mayitanidwe anu ndi kuchulukitsa zomwe Mulungu anakupatsani. Pamene mukupeza malingliro osatha, mudzakhala ndi mphamvu yogwira ntchito ku zinthu zokhalitsa.
Share

robotstxt: allowed

filter: keep


text:
Ningbo MH Industry inakhazikitsidwa mu 1999, yapadera mu zipangizo zoyenera ndi zipangizo zokopa. Pambuyo pazaka zacitukuko, MH yakhazikitsa mgwirizano wa bizinesi ndi mayiko oposa 150, Mh kampaniyo inkayambidwa ngati "Top 500 China Service Industry" ndi "AAA Trustworthy Company", ndi "MH" malonda amadziwika bwino mumsika wamakampani ndi kunja .
Ndili ndi chitukuko cha zaka 16, tsopano MH ali ndi antchito a 3,500, 5 zazikulu zopangira zolemba (totalikitsa 382000m2), ndi kupanga mphamvu mpaka 1500tons / mwezi ulusi woshona, 200tons / mwezi ulusi wopangira nsalu, ndi 700,000y / mwezi lace nsalu. MH inakhazikitsanso mgwirizano wa nthawi yaitali ndi oposa 1500 opanga oposa 1000 mtundu wosiyana zopangira zamagetsi.
Tsopano MH ali ndi maofesi a overseas a 40 m'dziko lina, kuti apereke makasitomala mofulumira kuchitapo kanthu, komanso ndi ERP, MH APP ndi machitidwe ena, MH angapereke ntchito kwa makasitomala pamalo onse. Ziribe kanthu momwe makasitomala amachitira ndi MH, kudzera pa E-mail, fax, telefoni, APP IM kapena maso ndi maso, kasitomala amatha kupeza ntchito yothandiza, mwamsanga komanso yothandiza.
MH adzayesa khama kuti apange ufumu wa zinthu zogwirira ntchito, kupereka makasitomala ndi gulu lonse, mtengo wololera, panthawi yobereka, mankhwala ogulitsa abwino.


text:
“Ndimayesetsa Kuti Ndisamangoganizira za Matenda Anga”
“Ndili ndi zaka 10, ndinadwala kwambiri ndipo ndinkalephera kugona komanso kudzuka ndekha. Ndikamayenda ndinkamva kupweteka komanso pakhosi pankandiwawa kwambiri moti ndinkalephera kumeza mankhwala. Kenako ndinatuluka zilonda zosapola ndipo zinayamba kuwola. Ndinalinso ndi zilonda za m’mimba komanso ndinkamva kutentha pamtima. Pa nthawiyi sindinkadziwa kuti chikundichitikira n’chiyani.”—Elisa.
ELISA amadwala matenda enaake otchedwa Scleroderma. Matendawa amaumitsa khungu ndipo ndi ofala padziko lonse moti pafupifupi anthu 2.5 miliyoni ali nawo. Matendawa alipo a mitundu iwiri. Mtundu woyamba umatchedwa localized scleroderma ndipo umakonda kugwira ana.
Koma Elisa amadwala mtundu wachiwiri womwe umatchedwa systemic scleroderma. Matendawa samangoumitsa khungu koma amawononganso ziwalo zam’kati monga impso, mtima, mapapo komanso matumbo. Elisa anamupeza ndi matendawa ali ndi zaka 10. Madokotala anamupatsa chithandizo koma anamuuza kuti akhala ndi moyo zaka 5 zokha basi. Koma patatha zaka 5 Elisa sanamwalire ndipo tsopano padutsa zaka 14. Ngakhale kuti sanachire, amayesetsa kuti asamangoganizira za matenda akewo. Mtolankhani wa Galamukani! anacheza naye kuti adziwe zokhudza matenda ake komanso zimene zimamuthandiza kupirira.
Ndi liti pamene unayamba kumva kuti m’thupi mwako simuli bwino?
Ndili ndi zaka 9, ndinavulala pachigongono ndipo pankapweteka kwambiri. Balalo silinkapola ndipo linkangokula. Atandiyeza magazi anapeza kuti ndili ndi matenda otchedwa scleroderma. Chifukwa choti matenda anga ankangokulirakulirabe, ine ndi makolo anga tinaganiza zopeza dokotala amene amadziwa bwino za matendawa.
Ndiye munamupeza dokotalayo?
Tinangopeza dokotala amene amadziwako za matendawa. Dokotalayu anandipatsa chithandizo champhamvu cha mankhwala. Anauza makolo anga kuti zimenezi zithandiza kuti matendawa asafalikire mwamsanga m’thupi komanso kuti ndikhalebe ndi moyo zaka zina 5. Koma anatiuzanso kuti chithandizochi chichititsa kuti chitetezo cha m’thupi mwanga chitsike. Zimenezi zinapangitsa kuti ndikhale bwenzi la mphasa.
Koma zaka 5 ananenazo zinadutsatu, si choncho?
Zoona. Si ine ndili moyo mpaka pano? Komabe, ndili ndi zaka 12 ndinayamba kumva kupweteka kwambiri pamtima ndipo nthawi zina pankandipweteka kawiri tsiku lililonse kwa maminitsi 30. Ululu wake unali wosapiririka moti ndinkalira mokuwa.
Chinkachititsa zimenezi n’chiyani?
Madokotala anapeza kuti magazi anga anali ochepa kwambiri ndipo mtima wanga unkapopa magazi movutikira kuti akafike kuubongo. Mankhwala amene anandipatsa anandithandiza ndithu, moti patatha milungu ingapo ndinayamba kupezako bwino. Chifukwa cha zimene zinachitikazi ndinayamba kuona kuti nthawi iliyonse zinthu zikhoza kusintha pa moyo wanga. Ndinkaona kuti palibe chimene ndingachite kuti ndisamadwale.
Tsopano patha zaka 14 chikupezere ndi matendawa. Kodi panopa ukupeza bwanji?
Ndimamvabe ululu komanso vuto langali limachititsa kuti ndizidwaladwala. Ndimadwala matenda monga zilonda za m’mimba, vuto la m’mapapo komanso ndimamva kutentha kwambiri pamtima. Koma ndimayesetsa kupeza zochita zina m’malo momangoganizira za matenda angawa.
Ndiye umachita chiyani?
Ndimakonda kujambula, kusoka komanso kupanga zibangili. Komanso popeza ndine wa Mboni za Yehova, ndimaphunzitsa anthu Baibulo ndipo zimenezi zimandithandiza kwambiri. Ndipotu pali anthu angapo amene ndaphunzira nawo Baibulo. Nthawi zina ndimalephera kupita kunyumba za anthu kukaphunzira nawo. Zikatere ndimathandiza a Mboni anzanga akamaphunzira Baibulo ndi anthu a m’dera lathu. Kuphunzitsa anthu Baibulo kumandithandiza kukhala wosangalala kwambiri.
Munthu woti umadwaladwala, n’chifukwa chiyani umadzivutitsanso kugwira ntchito imeneyi?
Ndimadziwa kuti ntchitoyi ndi yofunika komanso yothandiza kwambiri. Komanso ndikamagwira ntchitoyi ndimasangalala kwambiri ndipo ndimaiwala za matenda anga.
Baibulo limakuthandiza bwanji kuti usamadandaule kwambiri?
Limandikumbutsa kuti mavuto anga komanso a anthu onse atha posachedwapa. Lemba la Chivumbulutso 21:4 limati pa nthawi yake, Mulungu ‘adzapukuta misozi yonse ndipo imfa sidzakhalaponso. Sipadzakhalanso kulira, kapena kubuula, ngakhale kupweteka.’ Kuganizira vesi limeneli ndi enanso kumandithandiza kukhulupirira kwambiri malonjezo a Mulungu akuti anthu omwe ali ndi matenda aakulu komanso anthu ena onse sazidzavutikanso.


text:
Download Trivia 2.54.1 Osokoneza Apk Full Version Free
Trivia Crack Kingdoms Apk a mobile game application that allows players to compete with friends and people around the world. Osokoneza maufumu alipo ngati app kwa iOS ndi dzina Trivia osokoneza iOS, Android, Windows Phone, Facebook, ndi Amazon App Store. ndi Kufikika koposa 15 zilankhulo, ndipo ziri zophweka kwambiri kusewera. Ndi nzeru ofotokoza masewera imene player afika mwayi wophunzira ndi kuyankha mafunso. Mafunso mu masewera zochokera 6 magulu kudziwa: Entertainment, Art, Sports, History, Science ndi Geography. masewera imakhala 6 cartoonish otchulidwa wodziwika; lililonse akuimira gulu osiyana.
Makuponi Trivia osokoneza ndi modes masewero awiri tingachipeze powerenga ndi vuto mode. Mu mawonekedwe a Classic masewera wosuta ali kuyankha mafunso molondola ndipo pakutero, kupeza zonse 6 otchulidwa pamaso akunyoza munthu amachita. Mu modes onse, nthawi malire ayankhe funso wakupatsani 20 masekondi. Vuto ngati mode mafunso yankho chimakupangitsani inu inadza mndandanda wa osewera mwachisawawa. Player maina lidzadalira kusewera kenako amauza anzake kusewera. Izi mtengo player amene wayamba masewera moyo. Mukufunsa khumi mafunso mwachisawawa. Aliyense player amayankha mafunso ambiri molondola mu nthawi yaifupi Umapeza masewera. Wopambana vuto afika akonzedwa kuchuluka kwa pakati ndalama mmene osewera ambiri, accept the game challenge.
Trivia osokoneza Cheats 2.54.1 Apk Free game Download. Trivia crack Cards with Cheats, A player watsopano akayamba ndi 3 “ufulu amanena.” Ngati player ndi amanena gudumu ndipo akuima pa gulu iye yovuta, player mwina ntchito imodzi amanena ufulu wawo sapota gudumu mwa kuuza wa ankafika pa gulu asintha ndi kuyankha mafunso gawo. Komanso mu masewera, Ngati player ndi yikutuluka amanena ufulu, iye akhoza kupempha kwa amanena zambiri kwa anzawo Facebook. Kodi kugula ufulu amanena kudzera kugula mu-app.
Cacikulu, Trivia Crack Cheats a marvelous game in which answer questions increase your general knowledge and its fun to play.
Trivia Crack Cheats Has Following Marvelous Features
- Mng'alu maufumu ali modes masewero awiri tingachipeze powerenga ndi vuto mode.
- Kufikika koposa 15 zilankhulo.
- trivia crack apk very easy to play and a knowledge-based game.
- Photo machesi amathandiza osewera kupeza ena ali ndi zokonda zofanana zochokera zaka, jenda, malo, kapena abwenzi mangawawo.
- mafunso Image tiyeni osewera kupanga mafunso awo ndi zithunzi kapena zithunzi.
- Payekha kusewera mode amalola anthu amene ataya miyoyo yawo, kapena intaneti awo amangokhalira kuimba awo.
- njira Private tiyeni osewera kulenga njira zawo kwa anzanu ndi achibale yosewera.
- 3D Kukhudza thandizo amalola anthu iPhone 6s kapena 6s iPhone Plus kuyamba masewera kapena kukambirana msanga mu mawonekedwe a mafunso yankho.
- Ena otchulidwa watsopano atchule ngati malonda atsopano a Trivia osokoneza Makadi.


text:
NKHANI YA PACHIKUTO | KODI MULUNGU AMAKUONANI KUTI NDINU WOFUNIKA?
Kodi Mulungu Amakuganizirani?
“Koma ine ndasautsika ndipo ndasauka. Yehova amandiwerengera.” *—DAVIDE YEMWE ANKAKHALA KU ISIRAELI, M’ZAKA ZA M’MA 1000 B.C.E.
Kodi Davide ankanena zoona kuti Mulungu ankamuwerengera kapena kuti kumuganizira? Kodi inuyo mumaona kuti Mulungu amakuganizirani? Anthu ambiri zimawavuta kukhulupirira kuti Mulungu Wamphamvuyonse angamawaganizire. N’chifukwa chiyani?
Chifukwa amadziwa mfundo yoti Mulungu ndi wapamwamba kwambiri kuposa anthufe. Mulungu akakhala kumwamba n’kumayang’ana anthu padzikoli, amaona kuti mitundu yonse ya anthu “ili ngati dontho la madzi lochokera mumtsuko, ndipo kwa iye ili ngati fumbi pasikelo.” (Yesaya 40:15) Poganizira mfundo imeneyi munthu wina wolemba mbiri yakale ananena kuti: “Munthu amene amaganiza kuti Mulungu, yemwe ndi wapamwamba kwambiri, angamachite chidwi ndi zochita za iyeyo ndi wodzikuza kwambiri.”
Palinso anthu ena amene amaganiza kuti zochita zawo zimachititsa kuti Mulungu aziwaona kuti ndi osafunika. Mwachitsanzo, bambo wina dzina lake Jim, ananena kuti: “Nthawi zambiri ndinkapemphera kwa Mulungu kuti andithandize kuti ndiziugwira mtima komanso ndizikhala mwamtendere ndi anthu. Koma pakangopita nthawi ndinkayambiranso kupsa mtima. Zimenezi zinandipangitsa kuganiza kuti ndine wokanika ndipo Mulungu sangandithandize.”
Popeza Mulungu ndi wapamwamba kwambiri, kodi ndiye kuti sachita chidwi ndi anthu? Nanga kodi iye amamva bwanji anthu akamalephera kuchita bwino zinthu chifukwa choti si angwiro? Palibe munthu amene angathe kudziwa mayankho a mafunso amenewa popanda kuthandizidwa ndi Mulungu. Baibulo, lomwe ndi Mawu a Mulungu, limatitsimikizira kuti ngakhale kuti Mulungu ndi wapamwamba kwambiri, amachita chidwi ndi zimene zikuchitikira munthu aliyense payekha. Ndipotu Baibulo limati: “Iye sali kutali ndi aliyense wa ife.” (Machitidwe 17:27) M’nkhani zotsatirazi, tiona zimene Mulungu amatiuza zosonyeza kuti amachita chidwi ndi munthu aliyense payekha. Tionanso mmene anachitira zimenezi kwa anthu ena, zomwe zikusonyeza kuti amachitanso chidwi ndi inuyo.
^ ndime 3 Mawuwa achokera pa Salimo 40:17. Yehova ndi dzina la Mulungu.


text:
Mukhoza kusankha kuchokera ku mitundu yosiyanasiyana ya masati / matebulo. Mukhozanso kusintha tchati muzitsulo za 1.
Mukhoza kupereka malipoti pazinthu zamadzinso / matebulo, monga ma munda / matebulo ofanana.
Mukhoza kusanthula chilichonse chofanana
Mukhoza kulepheretsa kuti lipoti lanu likhale lolemba, nthawi kapena ogwiritsa ntchito powonjezera zosakaniza. Ingosankha masewera ndipo ndi chikhalidwe. Mukhozanso kuwonjezera mafayilo ambiri.
Mukhoza kuwonjeza mosavuta mafelemu monga miyezi yotsiriza ya 3, masiku otsiriza a 7 ndi zina. Nthawi iliyonse mukawona lipoti, dongosolo limangotenga nthawi ndikuwonetsa lipoti lomwe mukusowa.
Mukhozanso kuona malipoti ndi wogulitsa munthu
Kuli bwino kwambiri.
Polemba, mumavomereza Terms of Service ndi mfundo zazinsinsi


text:
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
1 Mafumu 4:1-34
4 Mfumu Solomo inapitiriza kulamulira Isiraeli yense.+2 Ndipo awa ndiwo akalonga+ amene inali nawo: Wansembe Azariya mwana wa Zadoki,+3 Elihorefi ndi Ahiya, ana a Sisa, omwe anali alembi,+ ndi wolemba zochitika dzina lake Yehosafati,+ mwana wa Ahiludi.4 Benaya+ mwana wa Yehoyada anali mkulu wa asilikali,+ ndipo Zadoki ndi Abiyatara+ anali ansembe.5 Azariya mwana wa Natani+ anali mkulu wa nduna, ndipo Zabudu mwana wa Natani anali wansembe, bwenzi+ la mfumu.6 Ahisara anali woyang’anira banja lachifumu, ndipo Adoniramu,+ mwana wa Abada, anali woyang’anira anthu olembedwa ntchito yokakamiza.+7 Solomo anali ndi nduna 12 mu Isiraeli yense, zomwe zinkabweretsa chakudya kwa mfumu ndi banja lake lachifumu. Nduna iliyonse inali ndi udindo wobweretsa chakudya kwa mwezi umodzi pachaka.+8 Mayina a ndunazo anali awa: Mwana wa Hura, kudera lamapiri la Efuraimu,+9 mwana wa Dekeri, amene ankayang’anira ku Makazi, ku Saalibimu,+ ku Beti-semesi,+ ndi ku Eloni-beti-hanani,10 mwana wa Hesedi, ku Aruboti (dera lake linali Soko ndi dera lonse la Heferi),+11 mwana wa Abinadabu, kumapiri onse a Dori+ (Tafati mwana wa Solomo anadzakhala mkazi wake),12 Baana mwana wa Ahiludi, ku Taanaki+ ndi ku Megido+ ndi ku Beti-seani+ konse, pafupi ndi Zeretani+ kumunsi kwa Yezereeli,+ kuchokera ku Beti-seani kukafika ku Abele-mehola+ mpaka kuchigawo cha Yokimeamu,+13 mwana wa Geberi ku Ramoti-giliyadi+ (dera lake linali midzi ing’onoing’ono ya Yairi+ mwana wa Manase, yomwe ili ku Giliyadi.+ Analinso ndi chigawo cha Arigobi,+ chomwe chili ku Basana.+ Kunali mizinda ikuluikulu 60 yokhala ndi mipanda yolimba kwambiri ndiponso mipiringidzo yamkuwa),14 Ahinadabu mwana wa Ido, ku Mahanaimu,+15 Ahimazi ku Nafitali+ (nayenso anakwatira mwana wa Solomo, Basemati),+16 Baana mwana wa Husai, ku Aseri+ ndi ku Bealoti,17 Yehosafati mwana wa Paruwa, ku Isakara,+18 Simeyi+ mwana wa Ela, ku Benjamini,+19 Geberi mwana wa Uri, ku Giliyadi,+ m’dera la Sihoni+ mfumu ya Aamori,+ ndi la Ogi+ mfumu ya Basana.+ Panalinso nduna imodzi yoyang’anira nduna zonse m’dzikomo.20 Ayuda ndi Aisiraeli anachuluka kwambiri.+ Kuchuluka kwake anali ngati mchenga wa m’mphepete mwa nyanja, ndipo anali kudya, kumwa, ndi kusangalala.+21 Solomo anakhala wolamulira wa maufumu onse kuyambira ku Mtsinje*+ mpaka kudziko la Afilisiti, n’kukafika kumalire ndi Iguputo. Maufumu amenewa anali kubweretsa mphatso kwa Solomo ndi kum’tumikira masiku onse a moyo wake.+22 Chakudya cha kunyumba yachifumu ya Solomo tsiku lililonse chinkakhala ufa wosalala wokwana miyezo 30 ya kori,*+ ufa wamba wokwana miyezo 60 ya kori,23 ng’ombe 10 zodyetsera m’khola, ng’ombe 20 zodyetsera kutchire, nkhosa 100, ndiponso mbawala zamphongo,+ insa,+ ngondo, ndi mbalame zoweta zonona.24 Iye ankalamulira chilichonse kumbali yakuno ya Mtsinje,+ kuchokera ku Tifisa mpaka ku Gaza.+ Ankalamulira mafumu onse a mbali yakuno ya Mtsinje,+ ndipo m’zigawo zake zonse munali mtendere.+25 Ayuda+ ndi Aisiraeli anapitiriza kukhala mwabata.+ Aliyense anali pansi pa mtengo wake wa mpesa ndi mtengo wake wa mkuyu,+ kuchokera ku Dani mpaka ku Beere-seba,+ masiku onse a Solomo.26 Solomo anali ndi makola 40,000 a mahatchi+ okoka magaleta ake,+ ndi amuna 12,000 okwera pamahatchi.27 Nduna+ zinkabweretsa chakudya cha Mfumu Solomo ndi cha aliyense wodyera limodzi ndi mfumuyo. Nduna iliyonse inkabweretsa chakudya kwa mwezi umodzi, ndipo inkaonetsetsa kuti pasakhale choperewera.28 Ankabweretsanso balere ndi chakudya cha mahatchi okoka magaleta ndiponso cha mahatchi ena.+ Ankachipititsa kulikonse komwe chikufunika, aliyense malinga ndi udindo wake.+29 Mulungu anapitiriza kupatsa Solomo nzeru zopanda malire ndi luso lomvetsa zinthu losaneneka.+ Anam’patsanso mtima wozindikira zinthu mwakuya.+30 Nzeru za Solomo zinaposa+ nzeru za anthu onse a Kum’mawa+ ndi nzeru zonse za ku Iguputo.+31 Iye anali wanzeru kuposa munthu wina aliyense. Anali wanzeru kuposa Etani+ mwana wa Zera, Hemani,+ Kalikoli,+ ndi Darida ana a Maholi. Ndipo anatchuka m’mitundu yonse yozungulira.+32 Ankalankhula miyambi 3,000+ ndipo nyimbo zake+ zinakwana 1,005.33 Ankafotokoza za mitengo, kuyambira mkungudza wa ku Lebanoni+ mpaka kamtengo ka hisope+ kamene kamamera pakhoma.* Ankafotokozanso za zinyama,+ zolengedwa zouluka,+ nsomba,+ ndiponso za zokwawa.+34 Ndipo anthu ankabwera kuchokera ku mitundu yonse kudzamva nzeru za Solomo,+ ngakhalenso kuchokera kwa mafumu onse a padziko lapansi amene anamva za nzeru zake.+


text:
ZOCHITA PA KULAMBIRA KWA PABANJA
Anamvera
Zothandiza Makolo: Gwiritsani ntchito zochitazi pophunzira Baibulo monga banja.
Zinanso
Kuchita Zinthu Molimba Mtima
Phunzitsani ana anu zinthu zimene zimathandiza munthu kuti akhale wolimba mtima.
Kusankha Kutumikira Yehova
Tsambali lingakuthandizeni kuti muphunzitse ana anu zimene angachite kuti azitumikira Yehova mosangalala.
Mmene Mzimu Woyera Umatithandizira Kuti Tizitumikira Yehova
Gwiritsani ntchito tsambali pothandiza ana anu kuti aphunzire mmene Yehova amatithandizira ndi mzimu wake.
ZOCHITA PA KULAMBIRA KWA PABANJA


text:
Nkhaniyi ikuti mkuluyo ananamiza anthu m’mudzimo kuti achifwamba amuvulaza kwambili. Anthu anayamba kukhulupilila koma kenaka zinadziwika kuti mkuluyo amanama malinga anthu anaulula kuti mkuluyo anapita koba n’gombe kwa mkulu wina wochita bwino mdelalo. Kumeneko akuti anamugwila ndikuyamba kumuphika ndipo kenaka anayamba kumugwaza ndi chikwanje m’malo osiyanasiyana. Ngakhale anapita ku chipatala mkuluyo akuonekabe kuti ali pa ululu. Anthu a mdelalo akuti amadziwa bwino zakhalidwe la mkuluyo pobela anthu katundu osiyanasiyana kuphatikizapo zifuyo kotelo ena akuti tsopano walandila satifiketi kotelo kuti mwina sadzabanso ngakhale amati wachake ndi wa chake. Mkuluyo waululabe kuti amaba limodzi ndi sing’anga wina yemwe amawapatsa mankhwala ogonetsa tulo ndipo panopa wathawiola ku Mozambique. Panopa, mkulu-yo akubindikila m’nyumba chifukwa cha manyazi atadziwa kuti anthu akumulozaloza chifukwa cha nkhani-yi.
Gule wamkulu alira ng'ombe zitamutsotsombetsa
Gule wina wamkulu mdera la Chimutu m’boma la Lilongwe analira chokweza ng’ombe komanso bulu zitamutsotsombetsa mpaka kutsala pang’ono kukwela mu mtengo. Nkhaniyi ikuti mderalo munali mwambo omanga ziliza ndipo amai ambiri anachita chinmvano cha mavu kupita ku chigayo motsogozedwa ndi gulu wamkuluyo. Koma mwadzidzidzi ng’ombe ina yomwe inali itangobereka kumene itaona guleyo inayamba kuthamangitsa guleyo poganizila kuti amafuna kumulanda mwana wake. Apa gulu wamkulu uja analiatsa liwiro la mtondo odooka nkukadzikwirila pa mulu wa mapesi a chimanga ndipo ng’ombe ija itafika pa mulupo imaona ngati gule wankulu uja akuthamangabe ndipo inangopitilira . Cha mafupi ndipa malopo naye bulu anaona gule wamkuluyo uja ndipo apa anathamangira pomwe anadzigwetsa gule wamkulu uja uku akulira chifukwa chodabwa ndi gule wamkuluyo. Choseketsa gule wamkuluyo analiatsanso liwiro ngati analibe mafupa mpakana kukalowa mbafa momwe mai wina amasamba mpakana maiyo kukuwa kuti gule wamkulu akufuna kumugwirira. Apa chipwilikiti chinabuka pakati pa amaiwo ndipo kumapeto kwake gule wamkuluyo zinamukoka manja mpakana anayamba kupumila madzala mphuno. Gule wamkuluyo wanenetsa kuti wachimina ndipo akuganiza kusiya zotumikira kudambwe. Pakadali pano gule wamkuluyo akukhalira kubindikira mnyumba chifukwa cha manyazi ndi nkhaniyi.
Mnyamata wina asowa mosadziwika bwino
Anthu a mdera la Namadzi m’boma la Zomba akukhala mwa mantha ndi kusowa kosadziwika bwino kwa mnyamata wina. Nkhaniyi ikuti mnyamatayo zaka zapitazo anapita ku Joni kogwira ntchito ndipo anasiya banja lake mbuyo. Ali ku Joni-ko mkazi wake wakhala akuvutitsa poimba terefoni komanso kulemba kalata kuti mwamunayo abwerere chifukwa choti ati anali ndi chifundo kuti amuone. Izi zitachita kwa nthawi yayitali mwamunayo anabwereladi kuno kumudzi ndipo tsiku lofika anakafikira kwao kwa mkaziyo. Koma zodabwitsa makolo a mkaziyo sanasangalale ndikufika kwa mkamwiniyo chifukwa mwa zina akhala akulangiza mwana waoyo kuti asamange banja ndi mnyamatayo. Pofuna kumuonetsa kuti samamufuna makolo a mkaziwo anakasumila mkamwiniyo kuti akuumilira pakhomopo ndipo kwa iwo amaona kuti mkamwiniyo anali ndi maganizo ofuna kuzembetsa mwana waoyo. Nkhaniyi inakafika kwa mikoko yogona komanso achitetezo anaitanitsadi mnyamatayo kuti amve mbali yake pa nkhaniyi. Ku bwalo la milandi mlanduwo unamukomera mwamunayo ndipo anthu ambiri ati sakumvetsa kusowa mosadziwika bwino kwa mnyamatayo pamene ena ati akukhulupilira kuti mnyamatayo anasowa chifukwa chokhumudwa ndi zomwe akhala akumuchitila abale a mkaziyo kuphatikizapo makolo ake.
Mchembere ina ikuwidwa ngati fisi
Mchembere ina ya ana asanu anaikuwiza ngati fisi mdera la Chadza m’boma la Lilongwe. Nkhaniyi ikuti maiyo yemwe ngokwatiwa wakhala ali panja kwa zaka zochuluka ndipo zonse zimayenda bwino lomwe. Koma kwa zaka zambiri anthu mderalo kuphatikizapo anzake a mwamuna wa mkaziyo akhala akumuuza mwamunayo kuti mkazi wake akuyenda ndi njonda zina kuphatikizapo anyamata achichepere koma wakhala akuyankha kuti adzagwira yekha. Chifukwa chowawidwa mtima ndi nkhaniyi mwamunayo anakhazikitsa kagulu kake kuti adzilondola zochita za maiyo. Masiku apitawa kaguluko kanathamangira kunyumba kwa mwamunayo ndikukatsina khutu kuti akadzionere yekhe zomwe amachita mchembereyo ndi mnymatata wina okhala moyandikana ndi banjalo. Atakafika pa tchilero zinali zomvetsa chisoni komanso kukhumudwitsa atapezerela mkazi wakeyo ali buno-buno ndi mnyamatayo. Apa kunali kumenya kolapitsa mpakana anthu awiriwo kuyamba kulira ngati ana. Apa m’malo mwake mwamunayo anangothetsa banja koma akuwakwakwazila ku bwalo la nyakwawa. Njira yonseyo anthu ambiri amakuwiza anthuwo ngati aona fisi koma sizimawakhudza. Ku bwalo la nyakwawa mnyamatayo ndi maiyo anayankhula molimba mtima kuti ali okonzeka kupereka chindapusa chili chonse ndipo anamenyetsa nkhwangwa pa mwala kuti sasiyana zomwe zinagwetsa mphwayi mwamunayo. Malinga ndi yemwe watitumizila nkhaniyi mnyamatayo athawitsana ndi mchembereyo.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
35 Yehova anapitiriza kulankhula nane kuti:
2 “Iwe mwana wa munthu, yang’ana+ kudera lamapiri la Seiri+ ndipo ulosere zoipa zimene zidzachitikire deralo.+
3 Uuze deralo kuti, ‘Yehova, Ambuye Wamkulu Koposa, wanena kuti: “Iwe dera lamapiri la Seiri,+ ine ndithana nawe. Nditambasula dzanja langa ndi kukukhaulitsa.+ Ndikusandutsa bwinja ndiponso malo owonongeka.+
4 Mizinda yako ndidzaisandutsa malo owonongeka ndipo iweyo ndidzakusandutsa bwinja.+ Udzadziwa kuti ine ndine Yehova,+
5 chifukwa chakuti unali ndi chidani chosatha+ ndi ana a Isiraeli ndipo unali kuwapha ndi lupanga.+ Unachita zimenezi pa nthawi ya tsoka lawo,+ pamene zolakwa zawo zinafika kumapeto.”’+
6 “‘Chotero pali ine Mulungu wamoyo, mlandu wa magazi udzakutsatira chifukwa ndinakonza zoti magazi ako akhetsedwe,’+ watero Yehova, Ambuye Wamkulu Koposa. ‘Ndithudi iwe unadana ndi amene unakhetsa magazi awo, choncho mlandu wa magazi udzakutsatira.+
7 Dera lamapiri la Seiri ndidzalisandutsa bwinja ndiponso malo owonongeka.+ Kumeneko sikudzapezeka aliyense wodutsako.+
8 M’mapirimo ndidzadzazamo anthu ophedwa. M’zitunda zako, m’zigwa zako ndi m’mitsinje yako yonse, mudzadzaza anthu ophedwa ndi lupanga.+
9 Ndidzakusandutsa malo omwe adzakhale owonongeka mpaka kalekale. M’mizinda yako simudzakhalanso anthu,+ ndipo anthu inu mudzadziwa kuti ine ndine Yehova.’+
10 “Iwe unanena kuti, ‘Mitundu iwiri iyi ya anthu ndi mayiko awiri awa zidzakhala zanga ndipo ife tidzatenga mayiko awiri onsewo.’+ Unanena zimenezi ngakhale kuti Yehova anali komweko.+
11 ‘Chotero pali ine Mulungu wamoyo,’ watero Yehova, Ambuye Wamkulu Koposa, ‘Ndidzachitapo kanthu mogwirizana ndi mkwiyo wako ndi nsanje imene unaisonyeza chifukwa chakuti unali kudana nawo,+ ndipo ndikadzakuweruza, iwo adzandidziwa.+
12 Iwe udzadziwa kuti ine Yehova, ndinamva mawu onse achipongwe amene unanenera mapiri a ku Isiraeli.+ Pakuti iwe unanena kuti: “Mapiri aja awonongedwa. Aperekedwa kwa ife kuti akhale chakudya chathu.”+
13 Anthu inu munalankhula modzitama kwa ine ndi pakamwa panu.+ Munachulukitsa mawu anu ondinyoza+ ndipo ineyo ndinamva mawuwo.’+
14 “Yehova, Ambuye Wamkulu Koposa, wanena kuti, ‘Pa nthawi imene dziko lonse lapansi lizidzasangalala, ine ndidzakusandutsa malo owonongeka.
15 Pakuti unali kusangalala chifukwa chakuti cholowa cha nyumba ya Isiraeli chinawonongedwa, ine ndidzachitanso chimodzimodzi kwa iwe.+ Iwe dera lamapiri la Seiri ndiponso Edomu yense, mudzasanduka bwinja,+ ndipo anthu adzadziwa kuti ine ndine Yehova.’”+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Ezekieli 35
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nkhaniyi ikuti tsiku lina anthu a mderalo anaona ngati malodza mwana wa chaka chimodzi ndi miyezi isanu ndi iwiri atasowa mosadziwika bwino. Pa tsikulo kamvuluvulu anaomba mwadzidzi mderalo ndipo kumapeto kwa mphepoyo mwana wapa banja lina anasowa mosadziwika bwino. Apa anthu a mderalo komanso omwe anaona izi zikuchitika anazindikira msanga kuti kamvuluvuluyo ndi amene anasowetsa mwanayo m’matsenga. Pa chifukwachi anthu mderalo kudzera mwa Senior Gulupu wao anakanena nkhaniyi ku polisi. Komabe ngakhale izi zili chomwechi, anthu ena komanso mikoko yogona yalangiza a Gulupuwo kuti mpofunika kupondaponda mwa Sing’anga kuti athane ndi yemwe wachita zaupanduzo. Pakadali pano a Gulupu a deralo anenetsa kuti achita china chili chonse chotheka kuti apeze zoona za nkhaniyi ndipo pali malipoti woti sing’anga wina wafika kale mderalo kuti agwire ntchito yake yofuna-funa mwanayo. Pamene timalandila nkhaniyi anthu ambiri mderalo makamaka amai ndi ana akukhala mwa mantha kwambiri chifukwa cha nkhaniyi.
Mwamuna wina atandala ku tchire
Mwamuna wina mdera la Chimwala ku Mangochi akukhalira kutandala ku tchire mphekesera itamupeza kuti akumufuna-funa. Nkhaniyi ikuti mwamunayo anakakwatila mdera lina mbomalo ndipo mkazi wakeyo amakhala ngati mtengwa pa khomopo. Miyezi ingapo yapitayi banjalo linali ndi chimwemwe chifukwa choti mkaziyo anapeza pathupi zomwe zinabweretsa chisangalalo chachikulu pa banjapo. Pa chifukwachi maiyo anayamba sikelo koma masiku ochira atakwana pathupi pa maiyo panasowa pamodzi ndi mafailo omwe akuchipatala zomwe zinadabwitsa anamwino komanso maiyo. Maiyo anabwerela kunyumba akulira koma anagwira pakamwa atakazindikiranso kuti ngodwala ali kunyumba. Apa banjalo linagwira pakamwa ndipo posakhalitsa linabwerelanso ku chipatala kuja koma chomvetsa chisoni manesi anauza anthuwo kuti pathupi sipakuoneka komanso ngakhale mafile awo amapitilirabe kusowa. Ali mnjira mwamunayo analira ngati kwagwa maliro mpakana anthu ena anakhamukira pa malopo. Koma atafika kunyumba pathupipo panapezekanso ndipo apa zachititsa kuti banjalo lisowe mtengo ogwira komanso kuti ligwidwe ndi mantha aakulu. Koma chodabwitsa anthu apa banjapo sakuonetsa kukhudzika ndi nkhaniyi zomwe zachititsa kuti akuchikazi ayambe kukaikira anthuwo kuti mwina nkutheka kuti izi zikuchitika m’matsenga. Akuchikazi m’malo mwake aophyeza mwamunayo kuti athana naye ngakhale zikuonetsa kuti mwamunayo sakukhudzidwa ndi zaupandu zili zonse. Pakadali pano mwamunayo akukhalira kutandala ku tchire poopa akuchikazi pamene ena ati mwamunayo wapita mdziko la Mozambique kukafunafuna singanga oti awathandize.
Awona polekela
Mwamuna wina mdera la Chilooko mboma la Ntchisi waona polekera. Nkhaniyi ikuti mwamunayo wakhala akuba mbeu za anthu ambiri mderalo m’matsenga koma palibe munthu ndi m’modzi yemwe anakwanitsa kugwira mwamunayo. Paja pali mau oti lafote limakwana masiku apitawo mwamunayo anakalowa munda mwa banja lina ndikuyamba kuba chimanga. Ali mkati mosakaza chimangacho eni mundawo anafika mwadzidzi ndipo mwamunayo atamva kulankhula komanso mtswatswa wa anthu anasanduka chinjoka cha mamba. Koma eni mundawo pokhala kuti nawonso ndi akatakwe pa zitsamba sanachite mantha ndipo m’malo mwake anayamba kukhapa njokayo koma njokayo inayankhula kuti musandiphe ndine munthu mpakana kuitembenuzanso kukhala munthu. Apa ndeu ya fumbi inabuka pakati pao uku akuitana anthu a mderalo ndipo posakhalitsa anthu ambiri anakhamukira kumundako. Anthuwo mogwirizana ndi eni mundawo anamenya kolapitsa mwamunayo mpakana kumukwakwazila kwa nyakwawa ya mderalo aku akulira ngati kwachitika maliro. Ku bwalo la nyakwawa mwamunayo anaulura za sing’anga yemwe wakhala akumupatsa zitsamba komanso kupepesa ponena kuti wakhala akubera anthu a mderalo kwa zaka zambiri. Pamene timalandila nkhaniyi mwamunayo amulipitsa chindapusa cha mbuzi zisanu ndipo amuchenjeza kuti akadzayambilanso adzaona chomwe chidameta nkhanga mpara. Pakadali pano mwamunayo wanenetsa pa gulu la anthu kuti akufuna kuti mzimu wa Ambuye umukhudze ndipo wachimina ponena kuti sadzayambilanso ndi khalidwe lake lobera anthu m’matsenga.
Ayenda zamadulira kamba ka manyazi
Tili m’boma lomwelo la Lilongwe anyamata ena atatu ku Area 25 akukhalira kuyenda njira zodula komanso kutandala mnyumba chifukwa cha manyazi. Anyamatawo amagwira ntchito pa kampani ina yotchuka ndipo amalipidwa ndalama zabwino ndithu m’ma dollar. Anyamatawo omwe amayendera limodzi komanso kumwera limodzi mowa wa midoli dzana laliwisili atalandila malipilo awo anakapapira mowawo ngati kulibe mawa. Anyamatawo analedzebwa kwambiri mpaka kunawachera ndipo onsewo anadziipisila. Anthu ena owadziwa omwe anali atalawira ku ntchito zao anapeza anyamatawo ndipo anakauza abale komanso akazi awo. Abale awowo anakwanitsa kukwakwaza anyamatawo mpakana kukawasambitsa ndipo mowawo utawakungunuka anawafotokozera za nkhaniyi. Anyamatawo panopa ayamba asiya kupita ku ntchito komanso ku malo omwela mowa pochita manyazi ndi nkhaniyi. Pakadali pano zikumveka kuti banja la m’modzi mwa anyamatawo latha mkazi atalusa kuti wamuchititsa manyazi.


text:
Chonde, lembani fomu yofunsira pansipa mu chinenero ENGLISH okha
chonde dziwani: chinenero chawo "Chiyukireniya Chikuonetseratu Center" okhutira English. m'zinenero ena onse adakupangirani chitonthozo, koma kumasulira wawo pachithunzichiTranslationmabonasi ufulu
masiku
hours
mphindi
masekondi
Wokondedwa Sukulu,
Chiyukireniya Chikuonetseratu Center asatambira inu pa webusaiti yathu boma.
Ngati mukufuna mkulu khalidwe ndi maphunziro wotchipa ku Europe, kuposa ife malangizo kusankha Ukraine.
Pano pali ubwino:


text:
Kodi Mukukumbukira?
Kodi mwawerenga mosamala magazini aposachedwapa a Nsanja ya Olonda? Tayesani kuyankha mafunso otsatirawa:
Kodi Yesu ankanena za machimo ati pamene ankapereka malangizo a pa Mateyu 18:15-17?
Ankanena za nkhani zimene zingathe kuthetsedwa ndi anthu amene alakwiranawo. Koma nkhani yake iyenera kukhala yaikulu yoti ngati wolakwayo sanavomereze kulakwa kwake angathe kuchotsedwa. Mwachitsanzo, ingakhale yokhudza kuipitsira mbiri munthu wina kapena kuchita chinyengo.—w16.05, tsa. 7.
Kodi mungatani kuti muzipindula kwambiri ndi kuwerenga Baibulo?
Muziona kuti nkhani iliyonse ingakuthandizeni. Muzidzifunsa mafunso monga akuti, ‘Kodi mfundo zimenezi ndingazigwiritse ntchito bwanji pothandiza ena?’ Komanso muzifufuza mfundo zina pogwiritsa ntchito zinthu zofufuzira zomwe tili nazo.—w16.05, tsa. 24-26.
Kodi n’kulakwa kuti Mkhristu amene amakhulupirira zoti akufa adzauka azimva chisoni akaferedwa?
Chikhulupiriro chakuti akufa adzauka sichichititsa kuti Mkhristu asakhale ndi chisoni akaferedwa. Abulahamu analira mkazi wake Sara atamwalira. (Gen. 23:2) Komabe pakapita nthawi chisoni chimayamba kuchepa.—wp16.3, tsa. 4.
Kodi munthu wokhala ndi kachikwama ka mlembi konyamuliramo inki ndi zolembera komanso amuna 6 okhala ndi zida, omwe Ezekieli anaona akuimira ndani?
Anthuwa akuimira gulu lankhondo lakumwamba limene linagwira nawo ntchito yowononga Yerusalemu komanso limene lidzagwire nawo ntchito yowononga dziko la Satanali pa Aramagedo. Masiku ano, munthu wokhala ndi kachikwama ka mlembi akuimira Yesu Khristu, amene adzalembe chizindikiro anthu oyenera kupulumuka.—w16.06, tsa. 16-17.
Kodi Baibulo linapulumuka mavuto ati?
(1) Baibulo likanatha kuwola chifukwa linkalembedwa pa zinthu monga gumbwa komanso zikopa. (2) Andale komanso atsogoleri azipembedzo sankalifuna. (3) Anthu ena ankafuna kusintha uthenga wake.—wp16.4, tsa. 4-7.
Kodi mungatani kuti muzikhala moyo wosalira zambiri?
Pezani zimene mumafunikadi pa moyo wanu komanso ganizirani zomwe mukuona kuti n’zosafunika kugula. Lembani bajeti. Chotsani zinthu zimene simuzigwiritsa ntchito ndipo lipiriani ngongole zanu zonse. Chepetsani nthawi imene mumagwira ntchito komanso ganizirani utumiki wina umene mungachite.—w16.07, tsa. 10.
Kodi Baibulo limati chinthu chamtengo wapatali kuposa golide ndi chiyani?
Lemba la Yobu 28:12, 15 limati nzeru zochokera kwa Mulungu ndi zamtengo wapatali kuposa golide kapena siliva. Mukamafufuza nzeru zimenezi muziyesetsa kukhalabe odzichepetsa komanso muzilimbitsa chikhulupiriro chanu.—w16.08, tsa. 18-19.
Kodi masiku ano n’koyenera kuti abale azisunga ndevu?
M’madera ena si vuto kukhala ndi ndevu zoduliridwa bwino ndipo sizingalepheretse anthu kumvetsera uthenga wa Ufumu. Komabe abale ena amasankha kuti asamasunge ndevu. (1 Akor. 8:9) M’mayiko ena mulibe chikhalidwe chimenechi ndipo anthu amaona kuti n’zosayenera kuti atumiki a Mulungu azisunga ndevu.—w16.09 tsa. 21.
N’chifukwa chiyani tiyenera kukhulupirira kuti nkhani ya m’Baibulo ya Davide ndi Goliyati inachitikadi?
Baibulo limanena kuti Goliyati anali wamtali masentimita 15 okha kuposa munthu wamtali kwambiri padziko lonse. Davide anakhalakodi ndipo umboni wa zimenezi tingaupeze m’zolemba zakale komanso pa zimene Yesu ananena. Palinso umboni wosonyeza kuti malo otchulidwa m’nkhani ya Davide alipodi.—wp16.5, tsa. 13.
Kodi kudziwa zinthu, kumvetsa zinthu komanso nzeru zimasiyana bwanji?
Munthu wodziwa zinthu amakhala kuti wangotolera mfundo. Munthu womvetsa zinthu amazindikira kugwirizana kwa mfundozo. Koma munthu wanzeru ndi amene amadziwa zinthu, kuzimvetsa komanso kuzigwiritsa ntchito m’njira yopindulitsa.—w16.10, tsa. 18.


text:
Tetekerani Mulungu Ndipo Khalani na Moyo Wakusaya Kumala
Yahova akufuna kukutsogolerani, kukukhotcererani, na kukusimbani.
Mafala yakuyambirira
Thangwe ra lufoyi lomwe Mulungu analo kwa wanthu, iye ambatipasa malango ya momwe tingakhalire na moyo wabwino.
Tingamutetekere Tani Mulungu?
Tin’funika kudziwa bzomwe tingacite na omwe angatithandize kucita bzimwebzo.
Mulungu Wacadidi Mbani?
Tingadziwe dzina lace na kuzindikira yanango mwa makhalidwe yace.
Moyo Ukhali Tani M’paradhaiso?
Mbali yakuyamba ya m’Bibliya imbafotokoza bza momwe moyo ukhaliri m’paraizo.
Iwo Adatetekera Sathana
—N’kaponi Kamalemale Kace?
Momwe kuipa kudayambira.
Cigumula
—Adatetekera Mulungu Mbani?
Kodi wanthu pa nthawe ya Nowa adalatiza khalidwe liponi?
Mbiri ya Cigumula Imbati Pfunzisanyi?
Nkhani yomwe idacitikadi.
Yesu Akhali Mbani?
Thangwe ranyi tin’funika kumudziwa Jezu?
Infa ya Yesu Imbathumbudzula Ciani Kuna Imwepo?
Infa ya Jezu in’dzabweresa bzisimbo bzizinji.
Paradhaiso An’dzabwera Lini?
Bibliya lidaleweratu bza bzizindikiro bzakulatiza kuti Paraizo iri pafupi.
Ni Madalitso Yaponi Yomwe An’dzatambira Wale Omwe Ambatetekera Mulungu?
Bzimwebzi ni bzinthu bzomwe imwepo mun’funika lini kudzaluza.
Yahova Ambatitetekeradi?
Kodi mun’funika kucitira mpembo bzinthu bziponi?
Banja Lanu Lingakhale Tani Lakukondwa?
Yahova ndiye omwe adayambisa banja, ndipo ambapereka malango yakuthandiza.
Tingacite Ciyani Kuti Tikondwese Mulungu?
Pana bzinthu bzomwe Mulungu ambawenga, ndipo pana bzinthu bzomwe iye ambafuna.
Tingawonese Tani Cikhulupiriro Kwa Yahova?
Bzakusankhula bzathu pa moyo bzin’funika kubverana na kukhulupirika kwathu kwa Mulungu.


text:
NKHANI 27
Iwo Adapandukira Yahova
Pomwe Ajirayeri akhapitiriza kukhala m’dambo, Kora, Datani, Abiramu na wanthu winango wakukwana 250 adapandukira Mozeji na Aroni. Iwo adalewa kuti: ‘Ifepano taneta namwe! Thangwe ranyi Mozejiwe unkukhala mtsogoleri wathu, ndipo m’bale wako Aroni ankukhala mkulu wa ansembe? Yahova ali pakati pa tensenefe, sikuti kwa imwepo mwekha.’ Tsono Yahova adaipidwa na bzimwebzo, thangwe akhawona kuti wanthuwo akhapandukira iye!
Mozeji adauza Kora na anzacewo kuti: ‘Mangwana mubwere ku tendi la mkonkhano, ndipo mubwerese bzakununkhiza. Yahova an’dzalatiza mbani omwe iye adasankhula.’
Mangwana yace, Kora na anzace wale wakukwana 250 adayenda kukagumana na Mozeji ku tendi la mkonkhano. Pomwe adafika kumweko, iwo adatentha bzakununkhizabzo. Tsono limweri likhali basa la wansembe wokha. Tenepo, Yahova adauza Mozeji na Aroni kuti: ‘Cokani pakati pa Kora na anzacewo.’
Tsono, Datani, Abiramu na mabanja yawo adalamba kuyenda ku tendi la mkonkhano. Yahova adauza Ajirayeri kuti afundukire kutali na matendi ya Kora, Datani na Abiramu. Ndipo pa nthawe ibodzi-bodziyo Ajirayeriwo adacitadi bzimwebzo. Patsogolo pace, Datani, Abiramu na mabanja yawo adacoka m’matendi mwawo, aciima kunja kwa matendiyo. Ndipo mwadzidzi, pansi padafunguka, pacimeza Datani, Abiramu na mabanja yawo! Ndipo ku tendi la mkonkhano kule, moto udabwera kucokera kudzulu, ucimezambo Kora na anzace 250.
Patsogolo pace, Yahova adauza Mozeji kuti: ‘Tenga mpsimbo za atsogoleri wa dzinza liri-lense, ucinemba madzina yawo pa mpsimbozo. Pa mpsimbo ya dzinza la Levi, nemba dzina la Aroni, ndipo ukamala ziikhe mpsimbozo mu tendi la mkonkhano. Ndipo munthu omwe ndimusankhuleyo, mpsimbo yace in’dzaphukira maluwa.’
Mangwana yace, Mozeji adabweresa mpsimbo zensezo, aciziwonesa kwa atsogoleriwo. Ndipo mpsimbo ya Aroni ikhadaphukira maluwa na kuberekambo bzisapo. Tsapano Yahova akhadatsimikizira kwa wense kuti Aroni ndiye omwe akhadasankhulidwa kuti akhale mkulu wa ansembe.
‘Mbabverani omwe ankutsogolera pakati panu.’—Wahebereu 13:17


text:
zipangizo
Kubala wapamwamba kwambiri mabokosi bwino pulasitiki, timayamba ndi abwino mapulasitiki quality, bokosi amasankha zilipo: umafunika kalasi APET, RPET, zamera-PET, PETG, PP ndi PVC. Ife kugula zipangizo alimi okha yabwino, nthawi zonse kwambiri wovuta maonekedwe ndi ntchito specifications wathu. Chifukwa ndi bwino pulasitiki ma CD ndi labwino ndiponso zogwirizana momveka, pafupifupi palibe zopindika zithunzi, mphamvu apamwamba amadza, ndi bwino zikande kukana. Pakuti zambiri zisathe njira kuti mabokosi miyambo pulasitiki, RPET wathu kampani wopangidwa ndi 30% positi ogula zobwezerezedwanso okhutira ndi 30% wa wathu PlantBox ® zamera-PET linamasuliridwa kuchokera ku zomera ofotokoza. Onse RPET ndi zamera-PET wathu magawo adzatenga katundu wofanana ndi makhalidwe monga muyezo wathu bokosi amasankha PET, ndi RPET wathu ndi PlantBox mabokosi pulasitiki kupereka yemweyo maonekedwe, khalidwe ndi ntchito monga Klearfold wathu wotchuka ® makatoni PET.
Kuonetsetsa zina khalidwe chuma, ife ayamba choimirira kaphatikizidwe ndondomeko. mwambo wathu extruders kubala kwambiri wovuta bokosi amasankha mapulasitiki yekha kupanga magawo umafunika kwambiri amene kwambiri yunifolomu, loonekeratu, ndi chilema ufulu.


text:
Nkhani 49: Dzuwa Liima
ONANI Yoswa. Akunena kuti: ‘Dzuwa, ima!’ Ndipo dzuwa likuima. Likuima pa malo amodzi kumwamba’ko pakati kwa tsiku lathunthu. Yehova akuzipangitsa kuchitika! Koma tiyeni tione chifukwa chake Yoswa akufuna kuti dzuwa likhala chiwalire.
Pamene mafumu asanu oipa’wo m’dziko la Kanani anayamba kumenyana ndi Agibeoni, akutumiza munthu kukapempha chithandizo kwa Yoswa. ‘Idzani kwa ife msanga!’ iye akutero. ‘Tipulumutseni! Mafumu onse a ku dziko la mapiri adza kudzalimbana ndi atumiki anu.’
Pa nthawo yomweyo Yoswa ndi ankhondo ake onse akupita. Usiku wonse iwo akuyenda. Pofika ku Gibeoni, asilikali ankhondo a mafumu asanu’wo akuopa ndi kuyamba kuthawa. Pamenepo akubvumbitsa matalala kuchokera kumwamba, ndipo ankhondo ambiri akufa nawo koposa amene akuphedwa ndi ankhondo a Yoswa.
Yoswa akuona kuti posapita nthawi dzuwa lidzalowa. Kudzakhala mdima, ndipo ambiri a asilikari ankhondo a mafumu asanu oipa’wo adzathawa. Ndicho chifukwa chake Yoswa akupemphera kwa Yehova nati: ‘Dzuwa, ima!’ Ndipo pamene dzuwa likuwala chiwalire, Aisrayeli akukhoza kumaliza kupambana nkhondo’yo.
Muli mafumu ena oipa m’Kanani oda anthu a Mulungu. Kukutengera Yoswa ndi ankhondo ake zaka zisanu ndi chimodzi kugonjetsa mafumu 31 a dziko’lo. Pamene zimene’zi zikuchitidwa, Yoswa akutsimikizira kuti dziko la Kanani likugawidwa pakati pa mafuko’wo ofuna chigawo.
Zaka zambiri zikupitapo, ndipo Yoswa potsiriza akufa pa usinkhu wa zaka 110. Kwa utali wonse umene iye ndi mabwenzi ake ali moyo, anthu’wo akumvera Yehova. Koma pa kufa anthu abwino’wa, anthu’wo akuyamba kuchita zoipa nalowa m’bvuto. Ndipo pamene amafuna’di chithandizo cha Mulungu.
Yoswa 10:6-15; 12:7-24; 14:1-5; Oweruza 2:8-13.
Mafunso
- M’chithunzichi, kodi Yoswa akunena kuti chiyani, ndipo n’chifukwa chiyani akutero?
- Kodi Yehova akuthandiza bwanji Yoswa ndi amuna ake ankhondo?
- Kodi Yoswa akugonjetsa mafumu angati, ndipo zikumutengera nthaŵi yaitali bwanji?
- N’chifukwa chiyani Yoswa akugaŵa dziko la Kanani?
- Kodi Yoswa akufa ali ndi zaka zingati, ndipo n’chiyani chikuchitikira anthuwo pambuyo pake?
Mafunso ena
- Ŵerengani Yoswa 10:6-15.
Kudziŵa kuti Yehova anachititsa dzuwa ndi mwezi kuima chifukwa cha Aisrayeli kumatipatsa chikhulupiriro chotani masiku ano? (Yos. 10:8, 10, 12, 13; Sal. 18:3; Miy. 18:10)
- Ŵerengani Yoswa 12:7-24.
Kodi ndi ndani kwenikweni amene anagonjetsa mafumu 31 ku Kanani, ndipo n’chifukwa chiyani zimenezi zili zofunika kwa ife masiku ano? (Yos. 12:7; 24:11-13; Deut. 31:8; Luka 21:9, 25-28)
- Ŵerengani Yoswa 14:1-5.
Kodi dziko linagaŵidwa bwanji pakati pa mafuko a Israyeli, ndipo zimenezi zikusonyeza chiyani za m’mene anthu adzalandirire malo m’Paradaiso? (Yos. 14:2; Yes. 65:21; Ezek. 47:21-23; 1 Akor. 14:33)
- Ŵerengani Oweruza 2:8-13.
Mofanana ndi Yoswa mu Israyeli, ndi ndani masiku ano amene amakhala ngati woletsa mpatuko? (Ower. 2:8, 10, 11; Mat. 24:45-47; 2 Ates. 2:3-6; Tito 1:7-9; Chiv. 1:1; 2:1, 2)


text:
Amaphunzitsa Baibulo Komanso Kuwerenga ndi Kulemba
Bungwe lina * loona za maphunziro linanena kuti: “Munthu aliyense ali ndi ufulu wophunzira ndipo akaphunzira, zinthu zimamuyendera bwino pa moyo wake.”
MALIPOTI akusonyeza kuti padziko lonse, anthu oposa 700 miliyoni azaka zoposa 15, sadziwa kuwerenga ndi kulemba. Choncho sangaphunzire paokha zinthu zosiyanasiyana zomwe zimalembedwa. Sangawerengenso mfundo za m’Baibulo zimene “zinalembedwa kuti zitilangize.” (Aroma 15:4) A Mboni za Yehova m’mayiko ambiri amaphunzitsa Baibulo komanso kuwerenga ndi kulemba ndipo amachita zonsezi kwaulere. Kodi ntchito imeneyi ikuthandizadi anthu?
Kuti tiyankhe, tiyeni tikambirane za ku Mexico. M’dzikoli, anthu ambiri amalankhula Chisipanishi ndipo kuyambira mu 1946, a Mboni aphunzitsa anthu oposa 152,000 kuwerenga ndi kulemba. Ena mwa anthuwa anayambanso kuphunzitsa anzawo. Boma la Mexico lalemba makalata ambiri othokoza Mboni za Yehova chifukwa cha ntchito imeneyi. M’kalata ina linalemba kuti: “Anthu inu mukuchita bwino kwambiri. Akuluakulu a zamaphunziro akudziwa ntchito yaikulu imene mukugwira pophunzitsa anthu kuwerenga ndi kulemba.”
Ana ndi achikulire omwe akuthandizidwa chifukwa cha sukulu imeneyi. Mwachitsanzo, mayi wina dzina lake Josefina analowa sukuluyi ali ndi zaka 101 ndipo anadziwa kuwerenga ndi kulemba pambuyo pa zaka ziwiri.
Ngakhale kuti m’dzikoli anthu ambiri amalankhula Chisipanishi, ntchito yophunzitsa kuwerenga ndi kulembayi imachitikanso m’zilankhulo zina. Mu 2013, sukuluyi inachitika m’zilankhulo zokwana 8 ndipo anthu anaphunzira kuwerenga ndi kulemba m’zilankhulo zawo.
Kunena zoona, kuwerenga ndi kulemba n’kothandiza m’njira zambiri.Koma chofunika kwambiri n’chakuti kumathandiza anthu kuphunzira Baibulo. Tikutero chifukwa chakuti munthu akaphunzira Baibulo amatha kusiya makhalidwe oipa ndiponso kukhulupirira zinthu za bodza.—Yohane 8:32.
^ ndime 2 United Nations Educational, Scientific, and Cultural Organization.


text:
Mtsogoleri wa dziko lino a Peter Mutharika adzudzulidwa mwamphamvu ndi atsogoleri ena otsutsa ati kamba kotayitsa nthawi a Malawi ndi msonkhano wa atolankhani umene anachita lachisanu sabata yatha ku nyumba ya boma mu mzinda wa Lilongwe.
Malingana ndi mtsogoleri otsutsa mu nyumba ya malamulo, a Lazarus Chakwera, a Mutharika anangobweleza zimene anthu akudziwa kale mmalo monena mau a tsopano opeleka chiyembekezo kwa a Malawi.
A Chakwera anapsela mtima a Mutharika ndikuwadzudzula ati kamba kobisa nkhani ya matenda awo amene.
“Iwo asaname, anakhalitsa mu dziko la Amereka chifukwa cha matenda awo osati kuti amagwila ntchito zina zaboma, koma taonani mmene anayichitila nkhani ija. Anangowawula basi,” anadandaula motero a Chakwera.
A Chakwera ananena kuti khalidwe la a Mutharika lobisa matenda ndi limodzi mwa zifukwa zimodzi zimene a Malawi akufunila lamulo lopeza nkhani ku boma lija pa chingelezi akuti ATI bill.
“Tikanakhala ndi lamulo limeneli ndipo likugwila ntchito yake moyenela, a Malawi sakanavutika chonchi,” anatelo a Chakwera.
Kumbali yawo a John Chisi amene ndi mtsogoleri wa umodzi anadzudzula a Mutharika ati kamba kouza atolankhani kuti ngati akufuna ayimbe munthu mlandu pa kubisa za kumene anali amayenela kuyimba iwo basi.
“Boma si munthu mmodzi iyayi, boma ndi anthu ambiri. Iwo akunena bwanji kuti tiyimbe mlandu iwo wokha. Iwo akuziyetsa ndani kodi?” anatero a Chisi.
A Chisi anati mawu a Mutharika anali oloza ku chipani chimodzi zimene zili zosaloledwa.
A Mutharika adalankhula ndi atolankhani lachisanu patatha masiku asanu iwo atafika mu dziko muno kuchokela ku msonkhano wa UN ku dziko la Amereka.


text:
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Ezara 3:1-13
3 Pofika mwezi wa 7,+ ana a Isiraeli anali akukhala m’mizinda yawo. Ndiyeno anthuwo anayamba kusonkhana ku Yerusalemu+ monga munthu mmodzi.+2 Kenako Yesuwa+ mwana wa Yehozadaki ndi abale ake ansembe, ndiponso Zerubabele+ mwana wa Salatiyeli+ ndi abale ake, ananyamuka n’kumanga guwa lansembe la Mulungu wa Isiraeli kuti aziperekerapo nsembe zopsereza, mogwirizana ndi zimene zinalembedwa+ m’chilamulo cha Mose munthu wa Mulungu woona.3 Chotero iwo anamanga guwa lansembe lolimba pamalo ake+ akale, chifukwa anali kuopa anthu a mitundu ina.+ Atatero anayamba kuperekerapo nsembe zopsereza kwa Yehova, zam’mawa ndi zamadzulo.+4 Kenako iwo anachita chikondwerero cha misasa+ mogwirizana ndi zimene zinalembedwa.+ Pachikondwererochi, anthuwo anali kubweretsa nsembe zopsereza paguwa lansembe tsiku ndi tsiku, mogwirizana ndi lamulo la nsembe zimene zinayenera kuperekedwa tsiku lililonse.+5 Ndiyeno anayamba kupereka nsembe yopsereza ya tsiku ndi tsiku,+ nsembe ya masiku okhala mwezi,+ ndi nsembe za panyengo zonse zochita zikondwerero zopatulika+ za Yehova. Analinso kupereka nsembe za aliyense amene anapereka chopereka chaufulu+ kwa Yehova ndi mtima wonse.6 Kuyambira pa tsiku loyamba la mwezi wa 7+ kupita m’tsogolo, anthuwo anayamba kupereka nsembe zopsereza kwa Yehova. Pa nthawiyi n’kuti maziko a kachisi wa Yehova asanamangidwe.7 Kenako anthuwo anapereka ndalama+ kwa anthu osema miyala+ ndi kwa amisiri,+ ndiponso anapereka chakudya,+ zakumwa ndi mafuta+ kwa Asidoni+ ndi kwa anthu a ku Turo,+ kuti abweretse matabwa a mkungudza kuchokera ku Lebanoni+ n’kudzawasiya m’mphepete mwa nyanja ku Yopa.+ Anachita zimenezi malinga ndi chilolezo chimene Koresi+ mfumu ya ku Perisiya anawapatsa.8 M’chaka chachiwiri kuchokera pamene anabwera kunyumba ya Mulungu woona ku Yerusalemu, m’mwezi wachiwiri,+ Zerubabele+ mwana wa Salatiyeli,+ Yesuwa+ mwana wa Yehozadaki, abale awo onse, ansembe ndi Alevi, ndiponso anthu ena onse amene anabwera ku Yerusalemu kuchokera ku ukapolo,+ anayamba kugwira ntchitoyo. Kenako anaika Alevi+ m’malo awo kuyambira azaka 20 kupita m’tsogolo kuti akhale oyang’anira ntchito ya panyumba ya Yehova.+9 Chotero Yesuwa,+ ana ake ndi abale ake, Kadimiyeli ndi ana ake, ndi ana a Yuda,* ananyamuka monga gulu limodzi kukayang’anira anthu ogwira ntchito m’nyumba ya Mulungu woona. Komanso panali ana a Henadadi,+ ana awo ndi abale awo, omwe anali Alevi.10 Tsopano anthu amene anali kugwira ntchito yomanga nyumbayo anamaliza kumanga maziko+ a kachisi wa Yehova. Atatero, ansembe ovala zovala zaunsembe+ omwe ananyamula malipenga,+ ndiponso Alevi ana a Asafu+ omwe ananyamula zinganga,+ anaimirira kuti atamande Yehova motsatira dongosolo+ limene Davide mfumu ya Isiraeli anakhazikitsa.11 Iwo anayamba kuimba molandizana potamanda+ ndi kuthokoza Yehova kuti, “iye ndi wabwino,+ pakuti kukoma mtima kosatha kumene amakusonyeza kwa Isiraeli kudzakhala mpaka kalekale.”*+ Ndipo anthu onse anafuula mokweza kwambiri+ potamanda Yehova chifukwa cha kumangidwa kwa maziko a nyumba ya Yehova.12 Ansembe+ ndi Alevi ambiri, omwe anali atsogoleri a nyumba za makolo awo,+ amuna okalamba amene anaona nyumba yoyambirira,+ anali kulira+ mokweza chifukwa cha kumangidwa kwa maziko+ a nyumbayo pamaso pawo, ndipo enanso ambiri anali kufuula mosangalala.+13 Chotero anthu sanathe kusiyanitsa phokoso lawo losonyeza kusangalala+ ndi losonyeza kulira, chifukwa anthuwo anali kufuula kwambiri, ndipo phokoso lawo linali kumveka kutali kwambiri.


text:
Kodi Kudana ndi Kusagwirizana ndi Zakudya kwa Thupi N’kosiyana Bwanji?
Mtsikana wina dzina lake Emily anati: “Ndinayamba kumva zosakhala bwino ndipo ndinangoika foloko m’mbale. Ndinangoona kuti mkamwa mukuyabwa komanso lilime layamba kutupa. Ndinayamba chizungulire ndiponso kubanika, kenako zidzolo zinayamba kutuluka m’manja ndi m’khosi momwe. Ndinayesetsa kunyalanyaza zomwe zinkandichitikirazo komabe ndinaona kuti ndikufunika kupita kuchipatala mwamsanga.”
ANTHU ambiri angavomereze kuti kudya n’kosangalatsa. Komabe pali anthu ena amene thupi lawo limadana ndi zakudya zinazake ngati mmene zilili ndi Emily. Ndipo vuto la Emily ndi lalikulu kwambiri. Koma n’zosangalatsa kuti mavuto ambiri a kudana ndi zakudya sakhala oopsa.
M’zaka zaposachedwapa, anthu ambiri akumapezeka ndi mavuto odana ndi zakudya zinazake. Komabe zotsatira za kafukufuku wina zikusonyeza kuti ngakhale kuti anthu ambiri amanena kuti ali ndi vutoli, ndi ochepa chabe amene amapezekadi nalo akayezedwa.
Kodi Chimachitika N’chiyani Kuti Thupi Lizidana Ndi Zakudya Zina?
Lipoti lina linanena kuti: “Chimene chimachititsa kuti thupi lizidana ndi zakudya zinazake sichidziwika bwinobwino.” Lipotili linalembedwa m’magazini ina ndi gulu la asayansi lomwe mtsogoleri wawo ndi Dr. Jennifer J. Schneider Chafen. (The Journal of the American Medical Association) Komano akatswiri ambiri amakhulupilira kuti nthawi zambiri vutoli limayambika chifukwa cha chitetezo cha m’thupi.
Nthawi zina vutoli limayamba chifukwa chakuti chakudya chimene munthu wadya chili ndi pulotini winawake. Ndiyeno chitetezo cha m’thupi chimaona ngati pulotini ameneyu ndi poizoni. Kenako pulotiniyu akalowa m’thupi, chitetezo cha m’thupi chimapanga asilikali enaake pofuna kuteteza thupi. Ndiyeno munthu akadzadyanso chakudyacho asilikali aja amatulutsa madzi osungunula pulotini yemwe thupi likumuwona ngati poizoni wa m’chakudyacho.
Komatu zimenezi pazokha sikuti zili ndi vuto lililonse. Komabe pa zifukwa zosadziwika bwino, zikuoneka kuti kupangidwa kwa asilikaliwa komanso kuchuluka kwa madzi osungunula poizoni n’komwe kumayambitsa zizindikiro zosonyeza kuti munthu akudana ndi chakudya chinachake.
N’chifukwa chake anthu ena amati akadya chakudya chinachake koyamba sakhala ndi vuto lina lililonse, koma akadzachidyanso thupi lawo limasonyeza zizindikiro zoti likudana nacho.
N’chiyani Chimachitika Kuti Thupi Lisamagwirizane ndi Zakudya Zinazake?
Pali zizindikiro zosiyanasiyana zimene munthu amene sagwirizana ndi zakudya zinazake angasonyeze mofanana ndi munthu yemwe ali ndi vuto lodana ndi zakudya. Mosiyana ndi vuto lodana ndi zakudya, vuto la kusagwirizana ndi zakudya limayambika chifukwa chakuti chakudya sichikugayika. Nthawi zambiri thupi la munthu amene ali ndi vutoli limalephera kugaya zakudya mwina chifukwa chakuti timadzi tomwe timagaya zakudya n’tochepa. Mwinanso chingakhale chifukwa chakuti tinthu tina tomwe tili m’chakudyacho n’tovuta kugayika. Mwachitsanzo, anthu ena sagwirizana ndi mkaka chifukwa choti thupi lawo limalephera kutulutsa timadzi togaya mtundu winawake wa shuga yemwe amapezeka mumkakamo.
Popeza kuti vutoli silokhudzana ndi chitetezo cha m’thupi, munthu amayamba kuvutika akangodya chakudya koyamba. Nthawi zina munthu akadya chakudya chochepa amakhala bwinobwino, koma akadya chambiri m’pamene amavutika. Zimenezitu n’zosiyana ndi vuto la kudana ndi zakudya chifukwa munthu yemwe thupi lake limadana ndi zakudya akhoza kudwala ngakhale atangodya kachakudya kochepa.
Kodi Zizindikiro za Mavutowa N’zotani?
Ngati muli ndi vuto lodana ndi zakudya zinazake mungasonyeze zizindikiro zotsatirazi: Kutupa kukhosi, maso kapenanso lilime; kuyabwa, zidzolo, mseru, kusanza, kutsekula m’mimba, ndipo zikafika povuta mungachite chizungulire, kukomoka, mtima umapopa magazi pang’onopang’ono mwinanso ungasiye kugunda. Kwa anthu amene ali ndi vuto lalikulu ngati Emily tamutchula uja, zizindikirozi zingaonjezeke mofulumira kwambiri ndipo moyo wawo ungakhale pangozi.
Thupi la munthu likhoza kudana ndi chakudya chamtundu uliwonse. Komabe ndi zakudya zochepa zomwe zimayambitsa mavuto akuluakulu. Zakudyazi ndi monga: mkaka, mazira, nsomba, nkhanu, mtedza, soya komanso tirigu. Ndipotu munthu aliyense akhoza kukhala ndi vutoli posatengera msinkhu wake. Kafukufuku akusonyeza kuti ana akhoza kutengera vutoli kuchokera kwa makolo awo. Komabe zikuoneka kuti nthawi zambiri ana akakula amasiya kudana ndi zakudyazi.
Zizindikiro za vuto losagwirizana ndi zakudya zinazake si zodetsa nkhawa kwenikweni poyerekezera ndi za vuto lodana ndi zakudya. Zizindikiro za vuto losagwirizana ndi zakudya zinazake ndi monga kupweteka m’mimba, kufufuma mimba, kukungika kwa minofu, kuwawa kwa mutu, nsungu kapenanso kumva kutopa. Kawirikawiri vutoli limayamba pambuyo podya zakudya za m’gulu la mkaka, tirigu, mowa komanso zokhala ndi yisiti.
Mmene Mungadziwire Mavutowa ndi Mmene Mungawachepetsere
Ngati mukuona kuti muli ndi vuto lodana kapena kusagwirizana ndi zakudya, mungachite bwino kupita kuchipatala kuti mukayezedwe. Kungoganiza kuti muli ndi vuto n’kuthamangira kusiya zakudya zinazake sikungakuthandizeni chifukwa zikhoza kuchititsa kuti thupi lanu lizisowa zinthu zina zofunikira kwambiri.
Njira yabwino kwambiri yochepetsera mavutowa n’kupeweratu zakudya zomwe zimayambitsa mavutowo. * Koma ngati vuto lanu silalikulu, mungachite bwino kumadya zakudya zochepa kapenanso kumazidya pakapita nthawi. Anthu ena amakakamizika kupeweratu zakudya zomwe amadana nazo kapenanso kumadya mwa apa ndi apo potengera kukula kwa vuto lawo.
Choncho ngati muli ndi vuto la kudana kapena kusagwirizana ndi zakudya zinazake, dziwani kuti anthu ambiri omwenso ali ndi mavutowa anaphunzira zomwe angachite kuti achepetse vuto lawolo ndipo akusangalalabe ndi zakudya zina zabwino komanso zopatsa thanzi.
^ ndime 19 M’madera ena madokotala amalimbikitsa anthu amene ali ndi vuto lodana ndi zakudya zinazake kuti aziyenda ndi mankhwala enaake oti azitha kudzibaya mwamsanga vutoli likayambika. M’madera enanso madokotala amanena kuti ana amene ali ndi vutoli angachite bwino kuvala chibangiri kapena chizindikiro china chomwe chingathandize aphunzitsi awo kudziwa kuti ali ndi vutoli.


text:
Grumman C1-A Trader FSX & P3D
Kukula 79.3 MB
Downloads 3 018
Analenga 07-10-2016 03: 44: 02
Anasintha 07-10-2016 21: 59: 42
License Freeware
Auto-kukhazikitsa: okhazikitsa Baibulo 10
Wolemba: Milton Shupe, Scott Thomas, Kutembenuka ndi Eagle Rotorcraft Akatero http://www.eaglerotorcraftsimulations.com
Download Kwa FSX & Steam Edition & P3D v1 v2 v3 v4 Compx DirectX10 + + 3D Yoyenera Cockpit
Mwachizolowezi pankhani Milton Shupe ndi gulu lake chifukwa ndi zidzasintha, Kuzindikira ndi mfundo likutipatsa alipo, yowathokoza lalikulu Eagle Rotorcraft Akatero kwa kutembenuka kwa FSX / P3D. Complete paketi ndi 3 repaints, phokoso mwambo, gauges wapadera, mawonekedwe HD, zinchito mchira mbedza (choyamba tiyenera perekani ndi chinsinsi kiyibodi kuti yambitsa) ndi zinthu zina zambiri.
The Grumman C-1 Trader ndi asilikali onyamula katundu ndege lachokera ku S-2 Tracker. zosinthika ichi poyamba anawulukira 19 January 1955 ndipo anapatsidwa chaka chotsatira. Pa 80 ndege zimamangidwa ndi United States Navy ndi wosuta yekha. The C-1 Trader ndi anapuma ku 1988 zaka zoposa 30 ntchito. (Wikipedia)
The Grumman C-1 Trader ndi asilikali onyamula katundu ndege lachokera ku S-2 Tracker. zosinthika ichi poyamba anawulukira 19 January 1955 ndipo anapatsidwa chaka chotsatira. Pa 80 ndege zimamangidwa ndi United States Navy ndi wosuta yekha. The C-1 Trader ndi anapuma ku 1988 zaka zoposa 30 ntchito. (Wikipedia)
Grumman C1-A Trader FSX & P3D Download


text:
Watitumizira nkhaniyi wati mwamuna wina wa mitala pa mudzipo , tsiku lina anali kwa mkazi wake wamkulu. Ndipo mkazi wake wang’ono amacheza kachasu. Tsiku lina nkachisisila mwamunayo anakafika ku nyumba ya mkazi wake wachiwiriyo. Uku anakapeza makasitomala akupapira bibida. Chidakwa china chomwe chinaona mwini mkaziyo sichinazindikire kuti ndiye mwini khomo koma amaganiza kuti ndi m’modzi mwa makasitomala wodzagula mowa. Chidakwacho chitaitanitsa velemoti chinayankhula mocheza kwa mkazi wogulitsa mowayo kuti akumufuna ubwenzi. Mwini mkaziyo atamva mauwa anadzambatuka ndikukuntha chidakwacho mpaka kumugulula mano awiri. Anthu ena achifundo anatengera chidakwacho ku chipatala komwe chinakalandira thandizo la mankhwala. Anthu ambiri pa mudzipo akudzudzula mwini mkaziyo kamba ka khalidwe lomwe anaonetsalo, ena akuti n’chifukwa chiyani sanaletse mkazi wakeyo kuti asamacheze kachasu.
Aonetsedwa zakuda pozembelerana ndi mamuna wa mwini
Mkazi wina kwa Kankao kwa Chanthunya m’boma la Balaka amuonetsa mazangazime kamba kozemberana ndi mwamuna wa mwini. Nkhaniyi ikuti mkazi wina yemwe ndi mbeta pa mudzipo wakhala akuzemberana ndi mwamuna wa mwini. Mwini mwamunayo atatulukira kuti mwamuna wake akumudyetsa njomba pozemberana ndi mkazi wina anakungana ndi achibale ake komanso anthu ena akufuna kwabwino. Tsiku lina pamene anthu pa mudzipo amakalandira thandizo la chimanga mwini mwamunayo pamodzi ndi achibale ake anamuonera patali mkazi wakubayo kotero kuti anamuwakha ndikumukuntha mosamvera chisoni. Anthu ena omwe anali pa malowo ndi omwe analeletsa nkhondoyo. Koma pamene amaleletsa nkhondoyo nkuti zovala za mkazi wakuba ziri nsanza zokha-zokha. Pakadalipano mkazi wakubayo akubindikira m’nyumba kamba koti mbiri yake yawanda m’deralo.
Mwamuna wina wamchiuno athawira kwao
Mwamuna wina wa mchiuno yemwe amakhala pamudzi wa Msaka m’boma la Balaka wathawira kwao m’boma la Mwanza mphepo itampeza kuti mwini mkazi yemwe amazemberana naye akumufuna-funa kuti amuonetse chomwe chidameta nkhanga mpala. Nkhaniyi ikuti mwamunayo anasamukira m’boma la Balaka chaka chapitachi komwe wakhala akuchita geni. Ngakhale kuti mwamuna wa geniyo ndi wapa banja koma samaphetira akaona akazi a eni. Zomwe zinachititsa kuti tsiku lina aponye mau kwa mkazi wina wapa banja mpaka ubwenzi wa awiriwo kufumbira. Mkazi wapa banjayo amafera ndalama zomwe mwamuna wa bizinesiyo amamupatsa zomwe amagulira zofuna zake. Mwamuna wake akamufunsa kuti ndalama zomwe amagulira zinthuzo amazitenga kuti, iye amanamiza mwamunayo kuti amapeza malinga ndi maganyu omwe amagwira. Koma tsiku lina anthu ena anapezelera mwamuna wa bizinesiyo ali pachikondi ndi mkazi wa mwiniyo. Mwamuna wa bizinesiyo anathawa ndipo atakafika ku nyumba anakatsazika mkazi wake kuti akubwelera ku mudzi kwao ku Mwanza ndipo anamusiira ndalama mkaziyo kuti amutsatire. Mwamuna wa bizinesiyo anapitiriza kuuza mkazi wakeyo kuti bizinesi sikuyenda bwino ku Balaka-ko ndipo akapitiriza ku mudzi kwao. Mwini mkazi yemwe amazemberana ndi mwamuna wa bizinesiyo analawilira kwa mwamuna m’nzakeyo kuti akamphike koma sanampeze. Apa mpamene mkazi wa mwamuna wa bizinesi anadziwa choonadi chomwe mwamuna wake wathawira ku Balaka.


text:
MUTU 104
Kodi Ayuda Anakhulupirira Yesu Atamva Mulungu Akulankhula?
ANTHU AMBIRI ANAMVA MAWU A MULUNGU
ZIMENE ZIDZACHITITSE KUTI ANTHU AWERUZIDWE
Pamene Yesu anali kukachisi, Lolemba pa Nisani 10, ananena za imfa yake. Chifukwa chodera nkhawa mmene imfa yake idzakhudzire dzina la Mulungu, Yesu ananena kuti: “Atate lemekezani dzina lanu.” Kenako panamveka mawu amphamvu ochokera kumwamba omwe anayankha zimene Yesu ananena kuti: “Ndalilemekeza ndipo ndidzalilemekezanso.”—Yohane 12:27, 28.
Anthu amene anali pafupi anadabwa kwambiri. Ena ankaganiza kuti amva kugunda kwa bingu pomwe ena ananena kuti: “Mngelo walankhula naye.” (Yohane 12:29) Koma anthuwo anali atamva Yehova akulankhula. Kameneka sikanali koyamba kuti anthu amve Mulungu akulankhula zinthu zokhudza Yesu.
Zaka zitatu ndi hafu m’mbuyomo, pa nthawi ya ubatizo wa Yesu, Yohane M’batizi anamva Mulungu akulankhula za Yesu kuti: “Uyu ndiye Mwana wanga wokondedwa, amene ndimakondwera naye.” Kenako mwambo wa Pasika wa mu 32 C. E. utachitika, Yesu anasandulika ndipo zimenezi zinachitika Yakobo, Yohane ndi Petulo akuona. Pa nthawiyi anthu atatuwa anamva Mulungu akulankhula kuti: “Uyu ndiye Mwana wanga wokondedwa, amene ndikukondwera naye, muzimumvera.” (Mateyu 3:17; 17:5) Koma pa nthawi yachitatuyi m’pamene anthu ambiri anamva Yehova akulankhula.
Ndiyeno Yesu ananena kuti: “Sikuti mawu amenewa amveka chifukwa cha ine ayi, koma chifukwa cha inu.” (Yohane 12:30) Choncho mawu a Mulunguwa anatsimikizira kuti Yesu ndi Mwana wa Mulungu yemwenso ndi Mesiya amene anthu ankamuyembekezera.
Yesu anakhala wokhulupirika pa nthawi yonse imene anali ndi moyo padziko lapansi. Chifukwa cha zimenezi anapereka chitsanzo kwa anthu komanso anatsimikizira kuti Satana Mdyerekezi, yemwe ndi wolamulira wa dzikoli, ayenera kuwonongedwa. Yesu ananena kuti: “Tsopano dziko ili likuweruzidwa, wolamulira wa dzikoli aponyedwa kunja tsopano.” Imfa ya Yesu siinasonyeze kuti wagonjetsedwa ndi Satana koma inasonyeza kuti wapambana. Tikutero chifukwa Yesuyo anafotokoza kuti: “Koma ine ndikadzakwezedwa m’mwamba padziko lapansi, ndidzakokera anthu osiyanasiyana kwa ine.” (Yohane 12:31, 32) Imfa ya Yesu inachititsa kuti Yesuyo akoke anthu ambiri ndipo zimenezi zinatsegulira anthuwo mwayi woti adzapeze moyo wosatha.
Yesu atanena zoti ‘adzakwezedwa m’mwamba,’ anthuwo anati: “Ife tinamva m’Chilamulo kuti Khristu adzakhala kosatha. Nanga inu mukunena bwanji kuti Mwana wa munthu adzakwezedwa m’mwamba? Kodi Mwana wa munthu ameneyo ndani?” (Yohane 12:34) Anthu ambiri sanavomereze kuti Yesu ndi Mwana weniweni wa munthu kapena kuti Mesiya amene Mulungu analonjeza. Iwo sanavomereze zimenezi ngakhale kuti panali umboni wokwanira komanso kuti anamva Mulungu akulankhula.
Yesu ananenanso kuti iye ndi “kuwala” ngati mmene ananenera nthawi ina m’mbuyomo. (Yohane 8:12; 9:5) Iye anauza anthuwo kuti: “Kuwala kukhalabe pakati panu kanthawi pang’ono. Yendani pamene kuwalako mudakali nako, kuti mdima usakugwereni, . . . Pamene kuwala mudakali nako, sonyezani chikhulupiriro mwa kuwalako, kuti mukhale ana ake a kuwala.” (Yohane 12:35, 36) Yesu atangolankhula zimenezi anachoka chifukwa nthawi yoti aphedwe inali isanakwane. Tsikuli linali Nisani 10 ndipo Yesu ankayenera ‘kukwezedwa m’mwamba’ kapena kuti kupachikidwa pamtengo pa nthawi ya Pasika pa Nisani 14.—Agalatiya 3:13.
Pa nthawi yonse imene Yesu ankachita utumiki wake Ayuda ambiri sanafune kumukhulupirira ndipo zimenezi zinkakwaniritsa ulosi umene Yesaya analemba. Yesaya ananeneratu kuti maso a anthu adzachita khungu ndipo mitima yawo idzauma moti anthuwo sadzatembenuka n’kuchira. (Yesaya 6:10; Yohane 12:40) Ayuda ambiri anakana kwa mtuwagalu umboni wotsimikizira kuti Yesu ndiye Mpulumutsi amene analonjezedwa komanso kuti iye ndiye njira yopezera moyo.
Panali anthu ena ngati Nikodemo, Yosefe wa ku Arimateya komanso olamulira ena ambiri amene ‘anakhulupirira’ Yesu. Koma kodi anthu amenewa anachitadi zinthu zosonyeza kuti ankakhulupiriradi Yesu kapena anabwerera m’mbuyo mwina chifukwa choopa kuchotsedwa m’sunagoge kapena chifukwa ‘chokonda kwambiri ulemerero wa anthu’?—Yohane 12:42, 43.
Yesu anafotokoza zimene zimachitika ngati munthu wayamba kumukhulupirira. Iye anati: “Wokhulupirira ine sakhulupirira ine ndekha, komanso amakhulupirira iye amene anandituma ine. Amene wandiona ine waonanso amene anandituma.” Mfundo zimene Mulungu anauza Yesu kuti aphunzitse komanso zimene anapitiriza kulalikira zinali zofunika kwambiri moti Yesuyo ananena kuti: “Aliyense wondinyalanyaza ndi kusalandira mawu anga, ali naye mmodzi womuweruza. Mawu amene ine ndalankhula ndi amene adzamuweruze pa tsiku lomaliza.”—Yohane 12:44, 45, 48.
Kenako Yesu anamaliza ndi kunena kuti: “Sindinalankhulepo zongoganiza pandekha, koma Atate amene ananditumawo anandipatsa lamulo pa zimene ndiyenera kunena ndi zimene ndiyenera kulankhula. Komanso ndikudziwa kuti lamulo lake limatanthauza moyo wosatha.” (Yohane 12:49, 50) Yesu ankadziwa kuti sipapita nthawi yaitali asanapereke moyo wake ngati nsembe yoombola anthu amene amamukhulupirira.—Aroma 5:8, 9.


text:
Anadzipereka ndi Mtima Wonse ku Micronesia
KATHERINE anakulira ku United States ndipo anabatizidwa kukhala wa Mboni za Yehova ali ndi zaka 16. Iye ankalalikira mwakhama kwambiri m’dera lawo koma sankapeza anthu ofuna kuphunzira. Mlongoyu anati: “Ndinkawerenga za anthu amene ankapemphera kwa Mulungu kuti awatumizire munthu woti azikawaphunzitsa Baibulo. Ndinkalakalaka nditapeza munthu wotero koma sizinkatheka.”
Atalalikira kwa zaka zingapo m’deralo, Katherine anaganiza zosamukira kumene anthu angafune kumva uthenga wa Ufumu. Koma ankakayikira zoti angakwanitse kukakhala kwayekha. Pa nthawi ina imene anachoka kwawo kwa milungu iwiri yokha, ankasowa kwambiri achibale ake tsiku lililonse. Koma anaganizabe zosamuka chifukwa chofunitsitsa kuthandiza anthu kuti adziwe Yehova. Atafufuza za mayiko osiyanasiyana oti n’kusamukirako, analembera kalata ku ofesi ya nthambi ya ku Guam. Abale a kumeneko anamuyankha n’kumufotokozera zonse zofunika. Ndiyeno mu July 2007, Katherine ali ndi zaka 26, anasamukira kuchilumba china m’nyanja ya Pacific chotchedwa Saipan. Chilumbachi chili pa mtunda wa makilomita pafupifupi 10,000 kuchokera kwawo. Kodi zinamuyendera bwanji atasamuka?
MAPEMPHERO AWIRI ANAYANKHIDWA
Atangofika kumpingo wake watsopano, Katherine anakumana ndi mayi wina dzina lake Doris. Mayiyu anali wazaka za m’ma 40 ndipo anavomera kuphunzira Baibulo. Koma atangophunzira naye mitu itatu yoyambirira ya buku lakuti Baibulo Limaphunzitsa Chiyani, Katherine anayamba kuda nkhawa. Iye anati: “Phunziro langa ndi Doris linkayenda bwino kwambiri ndipo sindinkafuna kuti ndimusokoneze. Ndinali ndisanachititsepo phunziro kwa nthawi yaitali. Choncho ndinkaona kuti Doris akufunikira mlongo waluso komanso wokulirapo kuti amuthandize bwinobwino.” Katherine anapemphera kwa Yehova kuti amuthandize kupeza mlongo woyenerera woti apitirize kuphunzira ndi Doris. Kenako anaganiza zouza Doris kuti amupezera munthu wina kuti aziphunzira naye.
Katherine anati: “Ndisanafotokoze maganizo angawa, Doris ananena kuti akufuna kundiuza za vuto linalake. Nditamvetsera vutolo, ndinamufotokozera mmene Yehova anandithandizira nditakumana ndi vuto ngati lomwelo. Mayiyu anathokoza kwambiri.” Kenako Doris anauza Katherine kuti: “Ukudziwa, Mulungutu akukugwiritsa ntchito kuti undithandize. Tsiku limene unayamba kufika lija ndinali nditawerenga Baibulo kwa maola ambiri. Ndiyeno ndinapemphera kwa Mulungu, uku ndikulira, kuti anditumizire munthu woti azindiphunzitsa Baibulo. Kenako ndi mmenenso iweyo unkagogoda pakhomo. Ndimaona kuti Mulungu anayankha pemphero langa.” Katherine akamafotokoza zimene zinachitika pa nthawiyi misozi imayamba kulengeza m’maso mwake. Iye anati: “Zimene Doris ananenazi zinali ngati yankho la pemphero langanso. Ndinamva ngati Yehova akundiuza kuti ndipitirize phunzirolo.”
Doris anabatizidwa mu 2010 ndipo panopa amaphunzitsa Baibulo anthu ambiri. Katherine anati: “Ndinkafunitsitsa nditathandiza winawake kukhala mtumiki wa Mulungu. Ndimathokoza Yehova kuti anandithandiza kuti zimene ndinkalakalaka kwa nthawi yaitali zitheke.” Masiku ano, Katherine ndi mpainiya wapadera kuchilumba cha Kosrae m’nyanja ya Pacific.
ZIMENE MUNGACHITE POTHANA NDI MAVUTO ATATU
Abale ndi alongo oposa 100 ochokera kumayiko ena atumikirapo kuzilumba za ku Micronesia. Iwo anali azaka za pakati pa 19 ndi 79. Abale ndi alongo akhamawa amamva ngati Erica, yemwe anasamukira ku Guam mu 2006 ali ndi zaka 19. Iye anati: “Kuchita upainiya m’dera limene anthu ambiri amamvetsera kumasangalatsa kwambiri. Ndikuyamikira kuti Yehova anandithandiza kuti ndichite utumiki wabwino kwambiri umenewu.” Masiku ano, Erica akuchita upainiya wapadera pachilumba cha Ebeye ku Marshall Islands. Komabe kutumikira kudziko lina kumakhala ndi mavuto ake. Tiyeni tikambirane mavuto atatu amene anthu ambiri omwe asamukira ku Micronesia akumana nawo.
Kuzolowera moyo watsopano. M’bale wina wazaka 22 dzina lake Simon anasamukira kuchilumba cha Palau mu 2007. Iye anaona kuti malipiro amene angapeze kumeneko ndi ochepa kwambiri powayerekezera ndi amene ankapeza kwawo ku England. Simon anati: “Ndinayenera kuzolowera kuti ndisamangogula chilichonse chimene ndikufuna. Panopa ndimafunika kusankha bwino chakudya choti ndigule komanso ndimayesetsa kupeza mitengo yabwino ya zinthu. Chinthu china chikawonongeka ndimayesa kupeza munthu amene angandithandize kuchikonza.” Kodi moyo watsopanowu unamukhudza bwanji? Iye anati: “Zandithandiza kuzindikira zinthu zofunika kwambiri komanso kugwiritsa ntchito bwino zinthu zochepa zomwe ndili nazo. Nthawi zambiri ndaona kuti Yehova akundithandiza. Pa zaka 7 zimene ndatumikira kunoko, sindinasowepo chakudya kapena malo ogona.” Yehova amathandizadi anthu amene amakhala moyo wosalira zambiri n’cholinga choti aike zinthu za Ufumu patsogolo.—Mat. 6:32, 33.
Kusowa achibale anu. Erica anati: “Ndimakonda kwambiri achibale anga ndipo ndinkadera nkhawa kuti sindingakwanitse kutumikira kutali.” Kodi anakonzekera bwanji kuti athane ndi vutoli? Iye anati: “Ndisanasamuke ndinawerenga nkhani za mu Nsanja ya Olonda zokhudza kusowana ndi achibale. Zimenezi zinandithandiza kuti ndilimbe mtima. M’nkhani ina, mayi wina analimbikitsa mwana wake wamkazi pomuuza kuti, ‘Yehova angakusamalire bwino kuposa ineyo.’ Mawu amenewa anandilimbikitsa kwambiri.” Hannah ndi mwamuna wake, dzina lake Patrick, amatumikira pachilumba cha Majuro ku Marshall Islands. Kuti asamasowe achibale, Hannah amaganizira kwambiri ndiponso kucheza ndi abale ndi alongo mumpingo wawo. Iye anatinso: “Nthawi zonse ndimathokoza Yehova kuti ndili ndi abale a padziko lonse amene ali ngati am’banja langa. Sindikanakwanitsa kutumikira kudera lina popanda thandizo lawo.”
Chilendo. Simon anati: “Mukafika m’dziko lina pafupifupi chilichonse chimakhala chachilendo. Nthawi zina ndimadandaula kuti anthu sandimvetsa ndikamacheza nawo nkhani zanthabwala.” Erica anati: “Poyamba, ndinkaona kuti anthu akundisala. Koma zimenezi zinandithandiza kuti ndiganizirenso zimene zinandichititsa kuti ndisamukire kumeneko. Sindinasamuke pofuna kupeza zondisangalatsa koma kuti ndichite zambiri potumikira Yehova.” Ananenanso kuti: “Patapita nthawi, ndinayamba kugwirizana kwambiri ndi anthu ena.” Simon anachita khama pophunzira Chipalawu ndipo zimenezi zinamuthandiza kuti azimasukirana ndi abale ndi alongo. (2 Akor. 6:13) Komanso abale anayamba kumukonda kwambiri chifukwa cha khama lake pophunzira chilankhulo chawo. Anthu amene asamukira m’dziko lina akamachita zinthu mogwirizana kwambiri ndi abale a kumeneko, onse amasangalala chifukwa chokhala pa ubwenzi wabwino kwambiri. Kodi anthu amene amadzipereka kukatumikira kudera lina amasangalalanso ndi zinthu zotani?
‘AMAKOLOLA ZOCHULUKA’
Mtumwi Paulo ananena kuti: “Wobzala mowolowa manja adzakololanso zochuluka.” (2 Akor. 9:6) Izi n’zimene zimachitikiranso anthu amene amayesetsa kuchita zambiri potumikira Yehova. N’chifukwa chiyani tinganene kuti abale ndi alongo amenewa ‘akolola zambiri’ kuzilumba za ku Micronesia?
Ku Micronesia, anthu ambiri amafunabe kuphunzira Baibulo ndipo abale ndi alongo ali ndi mwayi woona anthu ena akuyamba kusintha n’kumatsatira mfundo za m’Mawu a Mulungu. Patrick ndi Hannah analalikiranso kukachilumba kotchedwa Angaur, komwe kuli anthu 320. Atalalikira kumeneko kwa miyezi itatu, anakumana ndi mayi wina amene ankalera yekha ana. Nthawi yomweyo mayiyo anavomera kuphunzira Baibulo ndipo anayamba kusinthiratu moyo wake. Hannah anati: “Nthawi zonse tikamaliza kuphunzira ndi mayiyu, pobwerera ine ndi mwamuna wanga tinkayang’anizana n’kunena pamodzi kuti: ‘Zikomo Yehova.’” Hannah ananenanso kuti: “Ndikudziwa kuti Yehova akanapeza njira ina yokokera mayiyu. Koma chifukwa chosamukira kuderali, ifeyo takhala ndi mwayi womupeza n’kumuthandiza. Ichi ndi chimodzi mwa zinthu zosangalatsa kwambiri pa moyo wathu.” Erica anati, “Kuthandiza munthu kuti adziwe Yehova kumasangalatsa kwambiri.”
KODI INUNSO MUNGAKATHANDIZE KWINA?
Kumayiko ambiri kulibe ofalitsa okwanira. Kodi inuyo mungapite kukathandiza kumadera ngati amenewo? Muzipempha Yehova kuti akuthandizeni kukhala wofunitsitsa kuchita zambiri mu utumiki. Mukambirane ndi akulu mumpingo wanu, woyang’anira dera wanu komanso anthu ena amene anatumikirapo kudera lina. Mukayamba kukonzekera kuti musamukire kwina, muyenera kulembera kalata nthambi imene imayang’anira dera limene mukufuna kupita kuti mudziwe zina ndi zina. * Mukhoza kukhalanso ndi mwayi ‘wokolola zambiri’ chifukwa chodzipereka ndi mtima wonse ngati mmene achitira abale ndi alongo osiyanasiyana.
^ ndime 17 Onani nkhani yakuti “Kodi ‘Mungawolokere ku Makedoniya’?” mu Utumiki Wathu wa Ufumu wa August 2011.


text:
LAIBULALE YA JW
Mmene Mungaigwiritsire Ntchito pa Zipangizo za Android
Laibulale ya JW ndi pulogalamu yovomerezeka imene inapangidwa ndi a Mboni za Yehova. Pulogalamuyi ili ndi Mabaibulo osiyanasiyana komanso mabuku ndi timabuku tothandiza pophunzira Baibulo.
M'CHIGAWO ICHI
Yambani Kugwiritsa Ntchito JW Laibulale ya pa Zipangizo za Android
Dziwani zimene mungachite kuti muzitha kugwiritsa ntchito JW Laibulale pa zipangizo za Android.
Pangani Dawunilodi ndi Kusunga Mabaibulo pa Zipangizo za Android
Dziwani zimene mungachite kuti muzitha kugwiritsa ntchito JW Laibulale pa zipangizo za Android.
Pangani Dawunilodi ndi Kusunga Mabuku pa Zipangizo za Android
Dziwani zimene mungachite kuti muzitha kugwiritsa ntchito JW Laibulale pa zipangizo za Android.
Ikani Kachizindikiro Kokuthandizani Kukumbukira pa Zipangizo za Android
Dziwani zimene mungachite kuti muzitha kuika zizindikiro zokuthandizani kukumbukira mukamawerenga pa zipangizo za Android.
Onani Zimene Munatsegula pa Zipangizo za Android
Dziwani zimene mungachite kuti muzitha kuona zimene munatsegula pa JW Laibulale ya pa zipangizo za Android.
Mukhoza Kusintha Zina ndi Zina Mukamawerenga pa Zipangizo za Android
Dziwani zimene mungachite kuti muzitha kusintha zina ndi zina mukamawerenga pa zipangizo za Android.
Fufuzani M’Baibulo Kapena M’buku pa Zipangizo za Android
Dziwani zimene mungachite kuti muzifufuza mawu kapena ziganizo m’buku la Insight on the Scriptures pa JW Laibulale ya pa zipangizo za Android.
Mukhoza Kuchekenira Mfundo Zofunika pa Zipangizo za Android
Dziwani zimene mungachite kuti muzitha kuchekenira mfundo zofunika pa JW Laibulale yomwe imagwira ntchito pa zipangizo za Android.
Mafunso Ofunsidwa Kawirikawiri Okhudza JW Library (Pa Zipangizo za Android)
Pezani mayankho a mafunso ofunsidwa kawirikawiri.


text:
NKHANI YA PACHIKUTO | BAIBULO
Kodi Kudziwa Mmene Baibulo Linapulumukira N’kothandiza?
Palibe buku lina lililonse la chipembedzo lomwe lingapose Baibulo, chifukwa lakhala likuthandiza anthu kuti azikhulupirira zinthu zolondola. Komanso ndi buku lokhalo limene anthu alifufuza kwambiri ndiponso kulipezera zifukwa.
Akatswiri ena amakaikira ngati uthenga wa m’Mabaibulo a masiku ano ulidi wofanana ndi womwe unali m’mipukutu yoyambirira. Mwachitsanzo, pulofesa wina wamaphunziro azachipembedzo ananena kuti: “Sitinganene motsimikiza kuti tinakoperadi uthenga wa m’Baibulo molondola chifukwa Mabaibulo ambiri ali ndi zinthu zolakwika zokhazokha. Komanso analembedwa patadutsa zaka zambiri kuchokera pamene mipukutu yoyambirira inalembedwa, choncho uthenga wake ndi wosiyana kwambiri ndi womwe unali m’mipukutuyi.”
Anthu enanso amakhulupirira kuti uthenga wa m’Baibulo unasinthidwa chifukwa ndi zomwe anaphunzitsidwa kuzipembedzo zawo. Mwachitsanzo Faizal, anauzidwa ndi anthu a m’banja lake omwe si Akhristu, kuti Baibulo ndi buku lopatulika koma linasinthidwa. Iye anati: “Chifukwa cha zimenezi, anthu akamandifotokozera zokhudza Baibulo ndinkakayikira kwambiri uthenga wake. Ndinkaona kuti si lolondola chifukwa linasinthidwa.”
Kodi kudziwa ngati Baibulo linasinthidwa kapena ayi kuli ndi phindu lililonse? Kuti mupeze yankho la funsoli, taganizirani mafunso awa: Kodi zikanakhala kuti zinthu zabwino zimene Baibulo limalonjeza sizinalembedwe m’mipukutu yoyambirira, mukanazikhulupirira? (Aroma 15:4) Zikanakhala kuti mfundo zonse za m’Mabaibulo a masiku ano ndi zolakwika, kodi mukanazigwiritsa ntchito posankha zochita pa nkhani zokhudza ntchito, banja kapena kupembedza Mulungu?
Ngakhale kuti mipukutu yoyambirira ya Baibulo sikupezeka, pali zolemba zina zakale komanso mipukutu ina yambiri ya Baibulo imene imatithandiza. Kodi zinatheka bwanji kuti mipukutuyi izipezekabe masiku ano? Funsoli ndi lofunika chifukwa anthu ena ankafuna kuithetseratu, kusintha uthenga wake komanso ikanatha kuwola. Kodi kupezeka kwa mipukutuyi kungakuthandizeni bwanji kukhulupirira kuti uthenga wa m’Baibulo ndi wolondola? Kuti mudziwe mayankho a mafunsowa, werengani nkhani zokhudza mmene Baibulo linapulumukira ku zinthu zonsezi.